“Inongo arrazoirik gabe kaleratu dute” - Sakana - Guaixe.eus\n“Inongo arrazoirik gabe kaleratu dute”\nGuaixe 2019-07-25 08:33\nJosefina Arregi klinika psikogeriatrikoko langileek kontzentrazioa deitu dute bihar, 12:00etan, Altsasuko udaletxe parean. Gorka Viergek ELA sindikatuko Sakanako arduradunak eman digu protesta bilkuraren zergatiaren berri.\nZer gertatu da langileak kalera protestan ateratzeko?\nLan harremanei dagokienez, orain arte klinikan nahikoa egoera baretua izan dugu. Ezusteko galanta jaso dugu. Izan ere, eszedentzian egondako langile batek bere lanpostura bueltatzea eskatu zuenean, erantzuna sekulako zaplastekoa izan da: kaleratzen dutela esan diote, inongo arrazoirik eman gabe. Enpresak berak aitortzen du ez dagoela inongo arrazoirik kaleratzeko. Kale gorrian jarri dute. Langileek eraso horren aurrean zerbait egin behar zela ikusi dute. Horregatik, elkarretaratzea eginen dute, elkartasuna eta haserrea adierazteko eta, bide batez, enpresari eskatzeko kaleratzea bertan behera utz dezan.\nKaleratzea argudiatzeko arrazoirik eman dute?\nEz. Emandako gutunean bertan aitortzen dute ez dagoela inongo arrazoirik langilea kaleratzeko, baliogabeko kaleratzea dela. Gehiago gustatzen zaiela eszedentzia garaian egon den langilea eta, beraz, inongo arrazoirik gabe, dirua ordainduz, kaleratzen dute. Hori ez da guztiondako ona den irteera bat. Gerenteak aldebakarrekotasunez hartutako erabaki nahiko zakarra izan da.\nEszedentzia eman badiote…\nLangile horrek ez zekien euskaraz, eta euskaltegi batean euskara ikasten egon da. Familiei arreta hobea eskaini nahi zien horrela. Egia da Nafarroa guztiko gaixoak etortzen direla, baina eremu euskaldunean gaude, eta familiek ere eskertzen dute arreta euskaraz egiten denean. Bera euskaltegian trebatu zen, eta bueltatu denean berarendako tokirik ez dagoela esan diote. Euskararen kontu horrekin larritasun handiagoa du kaleratzeak.\nZer gertatu da urtebetean klinikan iritzia aldatzeko?\nGerente berria dauka, eta aurreko gerentearekin hartutako konpromisoak bertan behera gelditu dira. Langileen eskubideak ezin dira egon gerente baten edo bestearen arbitrariotasunaren menpe. Eskubideak dauzkagu, eta horiek indarrean jarri behar dira.\nBidegabe kaleratutako langilearen alde egin daiteke?\nBai. Alde batetik, plantilla ia-ia osoak elkartasuna adierazi dio. Epaitegian salaketa jarriko dugu. Ikusi beharko dugu zein den enpresaren jarrera. Enpresa batzordeak klinikari erabakia bertan behera uzteko eskatu dio. Irmotasunez adierazi digute ez duela atzera bueltarik haiek emandako pausoak. Momentuz, bai kalean, bai epaitegietan, gure eskubideak jorratzen saiatuko gara.\nKlinika patronatu batek zuzentzen du. Hango kideekin hitz egin duzue?\nOso kezkatuta gaude. Gerentea hartutako erabaki bat da, baina atzean patronatu bat dago. Horko kideak dira Altsasuko alkatea, Sakanako Mankomunitateko presidentea eta Altsasuko izen esanguratsu batzuk. Neurri batean haiek ere erantzukizuna dute langile horren kaleratzean. Haiekin harremanetan jarri gara, eta haiek badakite ez gaudela batere pozik egindako sarraski horrekin.\nHurrengo pausoak zein dira?\nKontzentrazioaren ondoren enpresarekin adiskidetze-ekitaldia egiten saiatuko gara. Ikusiko dugu ere zein den langilearen animoa. Halako bat gertatzen denean, langileak asko sufritzen du. Ikusi beharko dugu noraino heldu nahi duen, zer nolako indarra dauka eta zein den enpresaren jarrera.\nLangileek urteak daramatzate Josefina Arregi klinika psikogeriatrikoa aurrera ateratzeko izugarrizko lana eta sakrifizioak egiten. Zein da haien egoera?\nLan eskubideek aurrerapauso bat eman dute. Duela gutxi lan hitzarmen bat sinatu genuen. Alde horretatik, pozik geunden.\nZerbait aurreratzen ari zirela ikusten genuen. Kolpe honek errealitatera bueltatu gaitu eta langileen artean ezinegona sortu da. Urte asko egon dira pentsatuz euren lanpostuak ez direla finkatzen, agian klinika egun batetik bestera ixteko arriskua zegoela… Orain barealdi baten erdian geundenez, jasotako berri horrek ezinegona eta haserrea sortu ditu.\nEtorkizunaz ari garela. Nafarroako Gobernuak klinikarekin hitzarmena sinatu eta 250.000 euroko dirulaguntza emanen ziola aurreratu zuen. Martxoaren 8an salatu zuten oraindik ez dela iritsi dirua. Zer dakizu horretaz?\nEz da iritsi eta, ziur asko, ez da inoiz iritsiko. Bere garaian egindako promesa bat izan zen. Ez da gauzatu. Agintariek, politikariek, batzuetan errealitatearekin jolasean dutela eta argazki bat lortzeko edozer gauza egiteko prest daude.\nBitartean langileek klinikaz tiratu dute eta aurrera segitzen du.\nKlinikaren balio nagusia bere langileak dira. Bokaziozko-langileak dira. Gustura lan egiten dute. Konpromiso maila oso handia da. Eta, horregatik, klinikak aurrera segitzen du. Klinikak Nafarroan eta estatuan duen arrakasta sekulakoa da.


Lubilhac - Wikipedia, entziklopedia askea.\nLa Chapelle-Laurent, Massiac, Grenier-Montgon, Mercœur, Saint-Beauzire eta Saint-Just-près-Brioude\n42 (%50.6) 43 (%51.8)\nLubilhac (frantsesez eta ofizialki: Lubilhac) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 112 biztanle zituen.\n2007an Lubilhac udalerrian erroldatutako biztanleak 112 ziren. Familiak 54 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 19 seme-alabarik gabeko familiak ziren eta 15 seme-alabak dituzten bikoteak ziren.\n2007an 91 etxebizitza zeuden, 54 familiaren etxebizitza nagusia ziren, 21 bigarren erresidentzia ziren eta 16 hutsik zeuden. 87 etxeak ziren eta 1apartamentu bat zen. 54 etxebizitza nagusietatik 47 bere jabearen bizilekua ziren, 1 alokairuan okupaturik zegoen eta 6 doan lagata zeuden; 1ek gela bat zuen, 1ek bi zituen, 8 etxek hiru zituzten, 13 etxek lau zituzten eta 32 etxek bost zituzten. 37 etxek euren parking plaza propioa zuten azpian. 24 etxetan ibilgailu bat zegoen eta 18 etxetan bat baino gehiago zituzten.\nLubilhac udalerriko biztanleria-piramidea 2009an .\n2007an lan egiteko adina zuten pertsonak 71 ziren, horien artean 53 aktiboak ziren eta 18 inaktiboak ziren. 53 pertsona aktiboetatik 48 lanean zeuden (32 gizon eta 16 emakume) eta 5 langabezian zeuden (5 emakume eta 5 emakume). 18 pertsona inaktiboetatik 7 erretiraturik zeuden, 5 ikasten zeuden eta 6 "bestelako inaktibo" gisa sailkaturik zeuden.\n2009an Lubilhac udalerrian 53 unitate fiskal zeuden, 107 pertsonek osaturik. Pertsona bakoitzeko diru-sarrera fiskalaren mediana urteko 12.513 euro zen.\n2000. urtean Lubilhac udalerrian 19 nekazaritza-ustiategi zeuden, 848 hektarea erabiltzen.\nBNF: 15260030c (data)


Langile gehienek jo dute gaur grebara, eta hurrengo asteazkenean izango da bigarren lanuzte eguna.\nArgazkia: Antxeta Irratia\nAzaroaren amaieran deitu zuten grebara Haurreskolak partzuergoan: hain zuzen, abenduaren 10erako eta 16rako egin zituzten deialdiak, urrian hasitako mobilizazioei jarraipena emateko asmoz.\nBeharginei inposatu dizkieten gutxieneko zerbitzuak "gehiegizkoak" izanda ere, %73k egin dute greba gaurkoan. 278 langileri oztopatu diete greba eskubidea, eta sindikatuek salatu dutenez, gutxieneko zerbitzuen interpretazioan harago joan da partzuergoko kudeatzailea.\nBeharginen lan-baldintzei dagokienez, lan-hitzarmena konplitzea edota ordezkapenak betetzea dira, besteak beste, langileen eskakizunak, eta oro har, lan-baldintzek okerrera egin dutela salatu dute. Bestalde, baina, partzuergoa Hezkuntza Sailean integratzea, aurrekontua handitzea edota 0-3 urte arteko haurren hezkuntzaren doakotasuna aldarrikatzen dituzte.


Eziago | Ibarluzea | Karabele Txiki\nEz du inolako zailtasunik, toponimo edo leku izen garbia baita “Ibar” + “luze” izan ere. Nafarroarako errepidez eskuinera, ibai ertzeko lautada eder batean kokaturik zegoen Ibarluze baserria, lur eta etxe bikaina.\nBi bizitzako etxea zen Ibarluze Zaharra. Lujanbio familia etxejabe eta maizterra alboan. Bi isuridun etxe luzexka eranskin zenbaitekin, dolarea, etxe-ordekoa eta garai batean sagardotegia.\nDuela sei urte erauzi zen eta ordainez Ibarluze izeneko industrialdea dago orain bere lur hauetan, zeren errepidez ezkerreko hegalean baitute orain etxea, Ibarluze Berri, lehenari jarraiki baratze ederrez (negutegi eta guzti) horniturik. Egia esan, txalet itxura areago du lehengo baserriaren lanabesak oro etxe inguruan dotore kontserbatzen dituzten arren.\nAiton-amonak ezagutu zituen Gabriel (71 urte) etxeko nagusi eta nire solaskideak, Antton eta Joana. Gurasoak, aldiz, aita, Laxaro Lujanbio Beldarrain, etxeko semea eta Maria Etxabe Etxeberria, Lastaola Goikoa baserriko alaba. Seme-alabak: Joxe, Gabriel, Manoli, Joana, Martina eta Anjeles.\nGabriel etxerako, ezkonduta Pakita Errazkin Izagirre, eta honako seme-alaba hauek: Gabriel Mari, Ana Mari (23 urtetan Jakako mendietan istripuz hila), Laxaro, Beatriz eta Ixiar. Gurasoak bizi dira etxe berrian eta Laxaro semea.\nHamar bat behi izaten zituzten eta baratze ederra beti. Behiak uztarrirako eta lan gogoren bat egiteko, idiak kanpotik ekartzen zituzten.\nTratuarekin (esnea eta barazkiak) San Martin plazara egunero, tranbian lehenik eta etxeko furgonetan gero, bai ama eta ondoren Pakita emaztea. Sagarra poliki bazuten etxerako sagardoa egiteko eta sagar puska bat saltzeko. Baserriaz aparte, Laxaro aita aski ezaguna zen zerri tratalari bezala inguruko baserri eta herrietan, Joxe seme nagusia lagun zuelarik.\nIzeneder aldetik azpigarria etxeratzen zuten, eta orduan bai kanpoko idi parearen beharrean gertatzen ziren.\nGabrielek dioenez, hiru alditan behintzat, uholdeak, urak erabat hartuta ibili omen ziren, eta kalteak ordainduko zizkiotela eta “paperak betearazi bai, baina sosik ez sekula ikusi”.\nHerriko eskolara joaten omen eta bazkaltzera etxera, joan-etorria 5 km egin ondoan eta hamar guztira egunero.


Helduen zaintzaileei zuzendutako hitzaldia bihar, Subijana etxean - - Tolosaldeko ataria\nHelduen zaintzaileei zuzendutako hitzaldia bihar, Subijana etxean\nAmasa-Villabonako Udala 2021-09-13 08:33\nMendeko pertsona bat etxean zaintzea ez da lan erraza; beste gauza askoren artean, zaintza horietan inplikatzen direnen bizitza aldatzea baitakar, eta askotan, egoera horren aurrean gainezka eta ezinean sentitzea erraza da. Bere kabuz moldatu ezin den pertsona bat artatzea lan zaila eta nekatua da. Horregatik, fisikoki eta emozionalki prestatuta egon behar da, zaintzailearen osasunean eraginik izan ez dezan.\nMendeko pertsona bat etxean zaintzea ez da lan erraza; beste gauza askoren artean, zaintza horietan inplikatzen direnen bizitza aldatzea baitakar, eta askotan, egoera horren aurrean gainezka eta ezinean sentitzea erraza da. Bere kabuz moldatu ezin den pertsona bat artatzea lan zaila eta nekatua da. Horregatik, fisikoki eta emozionalki prestatuta egon behar da, zaintzailearen osasunean eraginik izan ez dezan, familiak jarraitzen baitu izaten mendekotasuna duten pertsonentzako babes eta laguntza-iturri nagusia.\nAsko dira bere kabuz moldatu ezin den gertuko senideren bat zaintzen dutenak, eta, gehienetan, familiako pertsona bakar batek hartzen du zaintza horien ardura gehiena (normalean, emakumeak). Udal honek badaki norberaren laguntzaren mende dagoen senide bat zaintzea esperientziarik hunkigarrienetako bat eta pozgarrienetako bat izan daitekeela, baina, aldi berean, bakartia eta estresagarria ere izan daitekeela zaintzailearentzat.\nHorregatik, Udaleko Gizarte Zerbitzuetako Sailak antolatu duen "ZAINTZAILEA ZAINDUZ" hitzaldira gonbidatu nahi ditugu zaintzaile guztiak. Bihar, irailaren 14an, arratsaldeko 18:00etan izango da, Villabonako Subijana Etxean. Euskaraz eta erdaraz izango da.\nGarrantzitsua da mendekotasuna duten pertsonak behar bezala zaintzeko metodoak eta teknikak ezagutzea, baina zaintzailearen zaintzaren garrantzia azpimarratu nahi dugu hitzaldi honen bitartez, mendekotasuna duten pertsonei laguntza errazteko. Zaintzaileei zuzendutako hitzaldi honen bidez, hori lortzeko jarraibideak eskaintzen saiatuko gara. Funtsezkoa da zeregin horretaz arduratzen denak bere burua zaintzeko gai izatea, bai fisikoki, eta, baita emozionalki ere, bestela, ezin izango du bere zeregin garrantzitsua behar bezala bete.\nZaintzaileei eskatu nahi diegu hitzaldi honi beraien denbora baliotsuko une batzuk eskaintzea, hain garrantzitsua den informazio hau jasotzeko, mendeko senideen arreta hobetzeko, eta, aldi berean, zaintzailearen beraren bizimodua errazteko.


Deustu Espainiako 5. unibertsitaterik onena, CyD rankingaren arabera, eta 11.a U-Multirank-en arabera | Noticias | Deusto\nDeustu Espainiako 5. unibertsitaterik onena, CyD rankingaren arabera, eta 11.a U-Multirank-en arabera\n2022ko ekainak 21Bilboko Campusa\nDeustuko Unibertsitateak estatuko unibertsitate onenen arteko 11. postuan kokatzea lortu du bikaintasun-adierazleen kopuruari begira, gaur, ekainak 21, U-Multirank rankingak argitaratutako emaitzen arabera. Europako Batzordeak sustatutako erreferentziazko sailkapen horrek 96 herrialdetako 2.200 unibertsitate baino gehiago aztertzen ditu, horietatik 76 espainiarrak, eta 5 dimentsio hartzen ditu kontuan: irakaskuntza eta ikaskuntza, ikerketa, jakintzaren transferentzia, nazioarteko orientazioa eta eskualdeko garapenari egiten zaion ekarpena.\nDeustuko Unibertsitatea posizioa hobetzen joan da eta edizio honetan 11 adierazle lortu ditu “Oso ona” baloraziorik gorenarekin eta beste 11 “Ona” kalifikazioarekin. Sailkapenak hoberen baloratu dituen alderdien artean ikasleen mugikortasun gero eta handiagoa eta hezkuntza digitalean egindako inbertsioa daude. Bikainen artean daude, halaber, ikerkuntza-ekoizpena sarbide irekian eta jakintzaren transferentzia eta entitate eta beste erakundeekiko harremana. Era berean, Deustuk toki nabarmena lortu du inguru geografiko hurbilean lan egitea lortzen duten gradudun eta masterretako tituludunen ehunekoan ere.\nEuropako eta estatuko erreferentzia Informatikan\nAurten U-Multirank rankingak Informatikako Ingeniaritzaren ikasketa-eremua baloratu du eta Deustu Espainiako 5. unibertsitate onena da eta Europar Batasuneko 20 unibertsitate onenen artean kokatzen da arlo horretan.\nTop 5ean, CyD-ren arabera\nEmaitza on horiek bat egiten dute joan den astean Fundación Conocimiento y Desarrollo rankingak, CyDk, emandakoekin. Izan ere, Deustuko Unibertsitatea Estatuko 5 unibertsitate onenen taldean baitzegoen ebaluatu diren 79 zentrotatik.\nJosé María Guibert errektorearen hitzetan, sailkapen hauek Deustuko Unibertsitateak unibertsitateko misioaren arlo nabarmenetan jarduna hobetzeko duen bide ona berresten dute, unibertsitatearen ondoz ondoko plan estrategikoetan ezarritako politiken ezarpenari esker. Zentzu horretan, "jarduera akademikoaren, irakaskuntzaren eta ikerketaren kalitatea, enplegagarritasuna eta ekintzailetza, nazioarteko ikuspegia, baita gizarte-eragina eta gizartera begirako zerbitzua ere, gure konpromisoa eta ekarpena gidatzen duten funtsezko elementuak” direla adierazi du.


1960ko Udako Olinpiar Jokoak - Wikipedia, entziklopedia askea.\n1960ko abuztuaren 25a - 1960ko irailaren 11\nGainan Saidkhuzhin (en)\nKirol proba olinpiko 150\nboxing at the 1960 Summer Olympics (en)\nathletics at the 1960 Summer Olympics (en)\nwrestling at the 1960 Summer Olympics (en)\nsailing at the 1960 Summer Olympics (en)\nweightlifting at the 1960 Summer Olympics (en)\nrowing at the 1960 Summer Olympics (en)\nfencing at the 1960 Summer Olympics (en)\ncanoeing at the 1960 Summer Olympics (en)\ndiving at the 1960 Summer Olympics (en)\ngymnastics at the 1960 Summer Olympics (en)\nfootball at the 1960 Summer Olympics (en)\nfield hockey at the 1960 Summer Olympics (en)\nswimming at the 1960 Summer Olympics (en)\ncycling at the 1960 Summer Olympics (en)\nshooting at the 1960 Summer Olympics (en)\nequestrian at the 1960 Summer Olympics (en)\nmodern pentathlon at the 1960 Summer Olympics (en)\nwater polo at the 1960 Summer Olympics (en)\nbasketball at the 1960 Summer Olympics (en)\n1960ko Udako Olinpiar Jokoak, Erroman ospatu ziren. Udako Olinpiar Jokoen XVII. edizioa izan zen. Erroma, aurretik, jada aukeratua izan zen 1908ko Olinpiar Jokoak ospatzeko egoitza bezala, baina uko egin zion, eta, azkenean, Londres izan zen joko horiek antolatu zituena. Udako Olinpiar Jokoen XVII. edizio honetarako euren hautagaitza aurkeztu zuten beste hiri batzuk, Lausanne, Detroit, Budapest, Bruselas, Mexiko Hiria eta Tokio izan ziren, azkeneko bi hiri hauek, Udako Olinpiar jokoen hurrengo hiri antolatzaileak izango zirelarik. Erromako Olinpiar Joko hauetan, ordurarteko kirolari kopuruaren errekorra lortu zen, 5.348 kirolarirekin, 83 nazio, 17 kirol eta 150 probatan ordezkatzen. Hauek, Italiak antolatutako bigarren Olinpiar Jokoak izan ziren, lau urte lehenago, Cortina d'Ampezzon Negukoak antolatu ondoren. Gainera, nolabaiteko elbarritasuna duten pertsonentzako lehen Paralinpiar Jokoak ospatu ziren, 1960ko Udako Paralinpiar Jokoak.\n1 Sobietar Batasuna 43 29 31 103\n2 34 21 16 71\n4 Alemania 12 19 11 42\n6 Turkia 7 2 0 9\n7 Hungaria 6 8 7 21\n10 Txekoslovakia 3 2 3 8\nNabarmendutakoak[aldatu | aldatu iturburu kodea]\nPaul Elvstrøm erregatista daniarrak, Finn klasean, bere jarraikako laugarren urrezko domina lortu zuen, banakako lehiaketa batean, balentria hau lortu zuen lehen kirolaria izan zelarik. Beste hainbeste lortu duten beste kirolariak, Al Oerter eta Carl Lewis dira.\nHungariako Aladar Gerevich eskrimalariak, bere seigarren urrezko domina irabazi zuen taldekako sable proban.\nWilma Rudolphek, lehenago poliomielitisa izan zuena, hiru urrezko domina irabazi zituen pistako abiadura probatan\nAbebe Bikila etiopiarrak, maratoia irabazi zuen, oinutsik, eta txapeldun olinpiko izan zen Afrikako lehen azal beltzeko kirolaria izan zen.\nOndoren Greziako errege izango zen Konstantino II.a Greziakoak, urrezko domina irabazi zuen belan, greziar taldearekin.\nCassius Clayk, Islamera bihurtu ondoren hartu zuen Muhammad Ali izenagatik ezagunagoa, boxeoan urrezko domina irabazi zuen, pisu arinen mailan.\nJaponiako gizonezkoen gimnasia taldeak, jarraikako bere bost garaipenetako lehena lortu zuen. Bosgarrena, 1976an lortu zuen, Montrealeko Olinpiar Jokoetan.\nHego Afrika, azken aldiz agertu zen Olinpiar Joko batzuetan apartheidaren erregimenpean. Talde honi, ez zitzaion itzultzen utzi 1992 arte, apartheida utzi eta gehiengo beltzeko gobernurako trantsizio baterarte.\nGert Fredriksson piraguista suediarrak, bere seigarren urrezko domina irabazi zuen.\nViacheslav Ivanov arraunlari errusiarrak, Olinpiar Jokoetan irabazi zituen hiru jarraikako urrezko dominetatik bigarrena lortu zuen.\nKnut Jensen txirrindulari daniarra, lasterketan zehar zerraldo erori zen, anfetaminen ondorioz, eta, beranduago, ospitalean hil zen. Kirolari bat olinpiar jokoetako proba batean hil zen bigarren aldia izan zen, 1912ko Olinpiar Jokoetan, Estokolmon, Francisco Lazaro maratoilari portugaldarra maratoiko proban hil ondoren.\n1956ko Melbourneko Udako Olinpiar Jokoak Aro Modernoko Udako XVII. Olinpiar Jokoak\n1964ko Tokioko Udako Olinpiar Jokoak\nMultimedia: 1960 Summer Olympics\nOrriaren azken aldaketa: 10 abuztua 2021, 12:45.


Home Herriz herri Baztan Ziga\nZiga leku berezi eta ederrean aurkitzen den herri txikia da. Aipatzekoa da batez ere bertako eliza, estilo herreratarra duena. Baita herriko plazaren edertasuna ere, elizaren sarrera monumentala ikusiko dugu bertatik eta etxe ederrez inguratuta dago. Ziga eta honen auzo Zigaurre artean Baztango begiratokia dago; bertatik Baztango bailararen iparralde osoaren bista ederrak izanen ditugu.\nHerriko bestak: Abuztuaren 10ean ospatzen dira, San Lorenzoren ohorez.\nZigako eliza, San Lorentzoren ohoretan eraiki zuten 1593 eta 1603 bitartean. Aitzinalde izugarriak agerian uzten du forma herreratarren inposizioa, inguruko harrobietatik ateratako harri gorriz egina dago eta Nafarroan dagoen estilo herreratarraren eredurik garbiena da eraikin hau. Barrualdean, margolan ugari daude, horien artean Ama Birjina eta Arraina irudikatzen duen mihisea, Rafael margolariaren artelanaren kopia bat da. Harritu egiten du horrelako eliza ikusgarri, berezi eta handia nekazal eremu bateko herri txiki batetan ikusteak.\nZiga eta Zigaurre artean dago balkoi panoramikoa, NA-2540 karreteraren albo batetan. Bertatik, Irurita, Lekaroz, Gartzain, Elizondo eta herriak ikusiko ditugu, baita Zigaurre (Ziga), Etxarri eta Aitzano (Gartzain) auzoak ere. Ikuspegi polita dago bertatik Baztan ezagutzeko; bertako klima ozeanikoa, kontraste topografikoak, herriak eta paisaia berdea (borda eta baserri ugariz josia) ikusteko ere.\nZigaurre auzoan dago eta etxearen armarria nabarmentzen da. Caro Barojak blasoien kanpoko itxura XVIII. mendeko nafarren (Flandeseko merkatu librearen miresleak) egoera ekonomikoarekin lotzen du. Historialariaren iritziz, blasoia XVIII. mendearen hasierakoa da.


Callista Roy - Wikipedia, entziklopedia askea.\nLos Angeles, 1939ko urriaren  14a (79 urte)\nerizaina, unibertsitateko irakaslea eta zientzialaria\nCallista Lorraine Roy (Los Angeles, Kalifornia, 1939ko urriaren 14a - ) estatubatuar erizaina da, ospetsua da erizaintzaren teorian egindako ekarpenengatik, bereziki erizaintzan egokitzapen-ereduari buruz. San Joseren Ahizpak kongregazio katolikoko lekaimea da.\n1963.urtean erizaintzan diplomatu zen Mount Saint Mary`s College izeneko ikastegian, Los Angeleseko Unibertsitatean. Hiru urte beranduago hiri berdinean M.S.N lortu zuen Kaliforniako Unibertsitatean. Soziologia ikasketak egin zituen ondorena, masterra eta 1977an doktoregoa lortuz, Kaliforniako Unibertsitatean.\nHonetaz gain, ikasten zebilen bitartean, Dorothy E. Johnsonekin batera, erizaintzaren eredu kontzeptual bat garatzea eskatu zioten mintegi batean. Horrela, pediatria atalean erizain gisa lanean zebilela, haurrek errekuperatzeko eta aldaketa fisiko eta psikologikoetara egokitzeko zuten gaitasunaz jabetu zen. Bere ereduko marko kontzeptual gisa hartu zuen ezaugarri hori. Gerora, 1968an Mount Saint Mary`s College zentroak erizain heziketarako oinarri filosofiko moduan aukeratuko zuen.\nRoyk bere egokitzapen ereduari buruzko artikulu, liburu eta kapitulu ugari idatzi ditu bere bizitzan zehar, mintzaldi eta tailer ugari egiteaz gain. Bestetik, 1999an “The Roy Adaptation Model” liburuan bere ereduaren hobekuntzak eta birformulazioak argitaratu zituen. Royk hainbat sari irabazi ditu bere lana eskertzeko.\nRoyren egokitzapen eredua[aldatu | aldatu iturburu kodea]\nRoyren egokitzapenaren eredua integrazioko paradigma eta transformazioko paradigmen artean kokatzen da, bigarrenean batez ere. Honek dioen moduan, pertsona osotasunean hartzen da, zatiezina da eta inguruarekin harreman zuzena du.\nRoy Helsonen psikofisikari buruzko lanean oinarritu zen bere eredua osatzeko, honek ere egokitzapenaren gaia jorratu baitzuen.\nRoyren iritziz erizaintzaren bost fenomeno nuklearrak honetan datzate:\npertsona, izaki bio-psiko-soziala da, hau da, zatiezina. Inguruarekin etengabeko hartu-emanean dabil. Jaiotzetiko gaitasunez nahiz bereganatutakoez balia daiteke aldaketen aurrean erantzun edo aldaketetara egokitzeko. Pertsonak pentsatzeko eta sentitzeko gaitasuna du, eta kontzientzian, esperientzian oinarritzen da. Lau egokitzapen mota daude estimuluei erantzuteko:\nfisiologikoa, organismoaren oinarrizko beharrak (oxigenazioa, nutrizioa, elikadura, atsedena…);\nautokritikoa, norberak bere buruari buruz dituen sentipen eta iritziak, bai fisiko bai psikologikoki eta bai moralki (autoebaluazioa);\nrolaren erabilera, gizartean pertsonak duen kokapena (adina, sexua, maila soziala…);\ninterdependentzia, pertsona baten besteekiko harremana (arreta, afektua…) eta harreman independentea (iniziatiba, autosatisfakzioa). Pertsona erizain zainketen hartzailea da eta bere eginkizuna aktiboa da zainketa horietan.\ningurua, pertsonaren garapenean eta harreran eragina duten baldintza eta egoerak dira, bai gizarte harremanak bai ingurunearenak. Baldintza eta egoera horiek sistema bat osatzen dute:\nsarrera, pertsonagandik edo kanpo ingurunetik datozen estimuluak. Estimulu horiek fokalak (berehalako eragina dutenak), Kontestualak (parte hartzen duten beste estimulu guztiak) eta residualak (zientzi-kulturalak, soziologikoak);\nprozesamendua, estimulu horiek antzeman eta prozesatzea;\nirteera, egoeraren aurrean eman beharreko erantzuna.\nosasuna, pertsona integratu eta oso bat izatea eta izatera iristeko prozesutzat hartuz. Osasuna ez da gaixotasun eza soilik, pertsonaren bizi kalitateaz gain, pertsonaren beraren eboluzioan datza, eta pertsonek beren inguruarekin duten erlazio zuzena da. Bestalde, osasuna ez da heriotzatik edo gaixotasunetatik ihes egitea, baizik eta hauekin ahal den hobekien lehiatzea. Ez dago osasunik gaixotasunik gabe, eta era berean, ez dago gaixotasunik osasunik gabe.\nrola, erizaintzaren erabilpen beharra dago pertsona batek energia gehiegi gastatzen duenean edozein egoerari aurre egiteko, eta indar gutxiago daukanean biziraupenerako, hazkuntzarako eta ugalketarako. Erizaintzaren helburua pertsona egokitzen laguntzea da bai osasuntsu dagoenean, bai gaixorik dagoenean. Erizaintzaren eginkizunak honela laburtzen dira:\njarrera edo egoera desberdin edo ez ohikoak aztertuko ditu;\nhartutako jarreren zergatia bilatuko du;\npertsonaren egokitzapen prozesuaren azterketa egingo du;\negokitzapena erraztuko duten bideak ezarriko ditu;\nestimuluen kontrolean esku hartuko du egokitzapena erraztuz;\namaieran, ondorioak aterako ditu.\nBNF: 12221491p (data)\nOrriaren azken aldaketa: 10 otsaila 2019, 15:32.


Familia Santua: Eguberri bihotzera mintzo zaigu | Iñaki Beristainen bloga\nFamilia Santua: Eguberri bihotzera mintzo zaigu\nPosted on 2014/12/26 by admin\n(Igandeko ebanjelioa: Lk 2, 22-40)\nEtorri da espero genuen eguna. Elkartu gara eta Gabon gaueko festa egin dugu. Eguberri eguna ere igaro dugu. Dena festaz, dena jan-edanez, dena famili giroan. Eguneroko bizitzak erakusten dizkigun zailtasun eta ezinak alde batera utzi nahi izan ditugu eta eguneroko neurriak hautsi ditugu. Gure sesio eta konpondu-ezinak ahaztu egin nahi izan ditugu une batez eta elkarri «zorion!» esan diogu. Egun batez sikira pozik bizi garela erakutsi nahi izan dugu, horrekin gure tristurak baztertuz. Zeharka begiratu ohi diogun zenbaiti gaur begietara begiratu diogu eta harengan ere pertsona maitagarri bat ikusi nahi izan dugu.\nHori dena ongi dago. Gure festa-nahi hori pixka bat eragozten diguna zera da: gaur, igandez, familiaren errealitatea jartzen zaigula aurrean. Eta, demontre!, nola uztartu Gabonetako maitasun-ilusioa eta familiaren eguneroko errealitate astuna?\nIzan ere, Gabon gaueko festatik etxera etorri baikinen. Orduko festatik eguneroko aurpegietara itzuli gara. Orduko zoriondu beharretik elkar eraman ezinera bueltatu gara. Eta errealitatea gogorra da: ilusioa handia den adinakoa da errealitatearen kaxkarkeria. Orduan Eguberri zertarako?, galdetzen dizu zenbaitek. Azkenean gezur hutsa dela, esaten dizu. Itxura handiak, baina dena gezurrezkoa dela.\nElkarrekin biltzen garela festakeria goxoak antolatuz, baina ezin dugula elkar ikusi. Alde batetik ilusio handiak erakutsi eta, bestetik, gure barrutik sortzen zaizkigun inbidia eta eraman-ezin motzak gailentzen zaizkigula. Kontraste latzegiak dira hauek denak, bai. Azken batean, Eguberri ez ote dugun gure frustrazioen mozorro bihurtzen. Sekula lortuko ez ditugun ametsak ez ote ditugun Eguberriz irudikatu nahi izaten!\nEguberri ospatu eta berehala Familia Santuaren jaia ospatzeak badu mezua. Mezu ederra, zinez! Eguberriko mezua da familiaren oinarria. Eguberrik aldarrikatzen du familiaren zutabea: Jainkoa gure familiako egin zaigula! Eta, beraz, familian bestelako elkartasuna sortu da. Familiari uste ez genuen oinarria eman zaio, Jainkoaren maitasunarena! Jainkoaren maitasunetik ikasten da pertsonei bihotzetik begiratzen. Eguberriko maitasunetik ikasten dugu pertsonei barrura begiratzen eta haien barruko egia ikusten. Benetan, Eguberri bihotzera mintzo zaigu!\nEta bihotzera, gure usteak gainditzen dituen ilusioa sartzen digu Eguberrik. Jainkoak gizakiarekin egin duen elkartasun hori guk ere egin dezakegu elkarrekin. Azaletik eta itxuratik begiratu eta harremanetan jarri ordez, barrutik eta egiaren mailan begiratu dieziokegu elkarri. Eta gure harremanak «bestelakoak» izan daitezke, maitasunezkoak. Eta hori dena ez amets hutsetan, beti amets geratuko zaizkigun ilusio-behar gezurrezkoetan. Hori dena eguneroko gure biziera txiki eta arruntean.\nGaur Maria eta Jose, beren haurra besoetan hartuta, legea betetzen ikusten ditugunean eta Mariari bizitzarako sufrimendua agintzen zaionean, ederki asko ikus dezakegu, Jainkoaren asmoak ez direla ilusiozko goxokerietan betetzen, eguneroko bizitzaren errealitate latzean baizik. Eguberri eguneroko sufrimenduarekin lotzen ez bada, dena gezurra da Eguberriz. Eguberriko hitz ederrak eguneroko kaxkarkeria ahazteko bakarrik baldin badira, hitz hutsak dira. Gure besarkadek egiazko barkazioa ez badaramate beren barruan, gure besarkadak imintzio hutsak dira.\nUtz diezaiogun Eguberriri nor bakoitzaren bihotzera hitz egiten. Utz diezaiogun Eguberriri gure familien errealitate txiki eta garraztuari hitz egiten. Utz diezaiogun Eguberriri gure harremanak sendatzen. Ez dezagun Eguberri gure azalkerien estalkiz tapatu. Eguberrik poztu dezala gure errealitate txikia. Eguberrik erakuts diezagula geure errealitatea maitatzen. Bai, Eguberri bihotzera mintzo zaigu!\nEsta entrada fue publicada en Eguberri/Navidad, Familia y etiquetada Maitasuna por admin. Guarda enlace permanente.


2019/01/21 :: 10:26\n2016/11/05\tEuskal Herria\t- Errepresioa\n2016/09/22\tEuskal Herria\t- Errepresioa\n2016/08/24\tEuskal Herria\t- Errepresioa\nAinhoa Villaberderi CORREOSen lan egitea galaraztea salatzen dugu\n2016/07/13\tEuskal Herria\t- Errepresioa\nAinhoa Villaberderi, bere militantzia politikoarengatik 2 urteko kartzelaldia eta inhabilitazioa ezarri zizkioten eta orain, Auzitegi Gorenaren jurisprudentziaren kontra, Gasteizko Epaitegi batek berretsi du Correos-eko Lan Poltsetatik kanporatu izana. LABek erabaki horren kontra mobilzazioa burutu du eta helegitea aurkeztuko du.\nKalea guztiona dela adierazi dugu Mobilizazioak Mozal legearen urteurrenean\n2016/07/01\tEuskal Herria\t- Errepresioa\nUrtebete pasatu da Mozal Legea indarrean sartu zenetik, eta Herritarren Kriminalizazioaren Aurkako Plataformak mobilizazioa egin du gaur goizean Bilbon, Espainiako Gobernuaren ordezkaritzaren aurrean, Plaza Eliptikoan. Deitzaileek adierazi dute “batetik, eskubide sozialak lapurtzen dizkigute, bestetik eskubide horien alde borrokatzeko eskubidea kentzen digute”.\nLABek Eneko Goiari Udaltzaingoa herritarrak jazartzeko ez baliatzea eskatzen dio\n2016/06/06\tEuskal Herria\t- Errepresioa\nAurreko astean LAB sindikatutik salatu genuen bezala Eneko Goiak zuzentzen duen Udal Gobernua Udaltzaingoaren erabilera alderdikoia egiten ari da errausgailuaren kontra eta bestelako jendarte eredu baten alde akanpatuak dauden herritarren kontra. Protesta ekimen hauek baketsuak eta errepetezku jarrera erakusteaz gain, Donostiako zein Gipuzkoako jendartearengan babes zabala dute asteburu honetan egindako manifestazioak erakutsi bezala.\n2016/05/17\tEuskal Herria\t- Errepresioa\n2016/04/06\tEuskal Herria\t- Errepresioa\n2015/10/12\tEuskal Herria\t- Errepresioa\n2015/10/01\tEuskal Herria\t- Errepresioa\nDenbora darama euskal jendarteak urteetako sufrimenduari ateak itxi eta aro berri batean murgiltzeko nahia eta beharra aldarrikatzen. Espainiar zein frantziar Estatuen asmoak bestelakoak dira, ordea, independentzia nahi duen herria isilarazi nahian tematuak jarraitzen dute. Estatuaren oldarraldiaren aurrean kalera irten eta mobilizatzea ezinbestekoa da. Zentzu honetan, hitzordua jarrita dago, larunbat honetan, hilak 3, Donostiako kaleetan, “Bakea, Erabakia” lelopean egingo den manifestazioarekin bat egiten du LABek.\n2015/09/15\tEuskal Herria\t- Errepresioa\n2015/07/15\tEuskal Herria\t- Errepresioa\nMozal legearen aurkako mobilizazioak Euskal Herrian\n2015/07/01\tEuskal Herria\t- Errepresioa\nGaur Mozal Legea indarrean ezarri da. Eragile ezberdinek deituta atzo eta gaur mobilizazioa ezberdinak burutu dira Espainiako Parlamentuak dagoeneko onartu duen Herritarren Segurtasunerako Lege Organikoa salatzeko.\n2015/06/30\tEuskal Herria\t- Errepresioa\nGaur, hilak 30 eta bihar, uztailak 1, mobilizazio ezberdinak burutuko dira Euskal Herrian herritarrak isilaraztea bilatzen duen Mozal Legea salatzeko. LABek euskal langileria eta hiritargoari dei egiten dio Mozala Legea arbuiatu eta eskubide guztien alde aritu dadin\nUtzi bakean Euskal Herria, #herrikoakLibre\n2015/06/19\tEuskal Herria\t- Errepresioa\nMadrildik berriro ere Euskal Herrian konponbidearen bidean ematen ari garen urratsei galga jarri nahi die. Oraingoan Herrikoak bahitu eta 20 militante politiko zigortzen dituen erabaki politiko-judizial baten bidez. Euskal Herriari egin dioten azken eraso honi erantzuteko deituak izango diren mobilizazioetan parte hartzeko deia luzatu nahi dizuegu LABeko kide guztiei, langilegoari eta jendarte osoari. Adi mobilizazioei! Utzi bakean Euskal Herria, LIBRE!\nEuskal Herri internazionalista baten bidean elkarlanak bilatzeko bildu gara Askapena eta LAB\n2015/05/07\tEuskal Herria\t- Errepresioa\nPasa den apirilaren 25ean Zarautzen, nazioartekoarekin batera, Euskal Herriko 80 eragile politiko, sozial eta sindikalen elkartasuna jaso zuen Askapenak. Babes hau guztia, Askapenari eta auziperatuei eskainitakoa baino askoz gehiago denaren ustetan Askapenak eragileekin Euskal Herri internazionalista baten bidean elkarlanak bilatzeko bilera ronda berri bat abiatzea erabaki du. Bilera errondari hasiera gaur eman dio LAB sindikatuarekin.\n2015/02/09\tEuskal Herria\t- Errepresioa\n2015/01/20\tEuskal Herria\t- Errepresioa\nGiza eskubideen, bakearen eta konponbidearen alde mobilizazio erraldoia egin da Donostian\nMilaka lagun elkartu gara gaur Donostian, astelehenean izandako operazio politiko-polizialari erantzunez, giza eskubideen, bakearen eta konponbidearen alde eragile sozial, politiko eta sindikalon deialdiari jarraituz.


Simon Bolivarregaz Euskal Herria munduko mapan kokatzera deitu dute\nEuskal Herria > Bizkaia > Bolibar\nZiortza-Bolibarko Udalak Simon Bolivar ‘Askatzailea’ "gaurkotasun handiko pertsona" dela azpimarratu du haren heriotzaren 190. urteurrenaren harira egindako ekitaldian.\nLea-Artibai eta Mutrikuko Hitza @leakohitza | Asier Alkorta\nAlbiste hau Lea-Artibai eta Mutrikuko Hitzak argitaratu du eta Creative Commons BY-NC-ND 4.0 lizentziari esker ekarri dugu.\nAsier Altuna, Gorka Larrañaga, Jasone Agirre eta Ziortza-Bolibarko udal ordezkariak, Larrañagak egindako koadroagaz. Argazkia: Hitza\nZiortza-Bolibarko Udalak Simon Bolivar Askatzailea-ren handitasuna eta garrantzia azpimarratzeko ekitaldia egin dute gaur [abenduak 17], Askatzailearen heriotzaren 190. urteurrenean. «Simon Bolivarregaz kokatu dezagun Euskal Herria munduko mapan», esan du Alberto Garro Ziortza-Bolibarko alkateak. Ekitaldian, gainera, Bolivarrek utzitako legatua oinarri hartuta Gorka Larrañaga irudi sortzaile azkoitiarrak Ziortza-Bolibarko Udalarentzako egindako koadro garaikidea bistaratu dute.\nBolivar duela 190 urte hil bazen ere, haren itzala gaur egunera arte ailegatzen dela gogorarazi du Garrok ekitaldiaren hasieran. «Lehenik eta behin Simon Bolivar pertsona askatzaile bezala miresten dugu; borrokalari nekaezina izan zen. Pertsonen eskubideen defentsan, gizarte zapalkuntzari aurre egin zion».\nDenaren gainetik, Bolivar gaurkotasun handiko pertsona dela aldarrikatu du Garrok. «Berak egin zuen bezala, landu ditzagun berdintasunezko harremanak kultura ezberdinen artean. Indartu dezagun Euskal Herria eta Amerikaren arteko lotura. Ikusi eta ikasi dezagun eurengandik. Indartu dezagun gure komunitatea, toki txikitik abiatuz gauza handiak atera ahal dira eta. Ez ahaztu Bolivar handia herri txiki honetatik sortu zela. Munduak ikusi dezala Euskal Herria txiki hau zein handia den. Eta eginkizun horretan, udala buru-belarri ariko da, zuon guztion laguntzagaz. Gora Simon Bolivar eta gora munduko herri guztien askatasuna!».\nKonpromisoak. Ekitaldian Bolivar zendu eta gaur egun Kolonbiako herri zaharrena den Santa Marta herriko alkateak (Virna Johnson) bidalitako bideoa ere proiektatu dute. «Gurea Askatzailearen azken herria izan zen. Guk hark utzitako bideari jarraipena emateko konpromiso irmoa daukagu».\nJohnsonen atzetik, Carlos Caicedo Santa Martako alkate izan zen eta gaur egun Kolonbiako Magdalena departamentuko gobernatzailea denak bidalitako bideoa proiektatu dute. Hark ere, Askatzaileak egindakoa balioan jarri eta belaunaldiz belaunaldi gogoan edukitzeko eta bide horri jarraipena emateko konpromisoa agertu du.\nOndoren, Sustraietatik irudikatuz izenburua daukan koadroa bistaratu du Larrañagak, eta haren inguruko azalpenak eman ditu. Aurrerantzean, gainera, koadroa Simon Bolivar museoan egongo da ikusgai.\nHorrez gain, ekitaldian parte hartu dutenei koadroaren grabatua eman diete opari gisa. «Gaur egun oso erraza izango litzateke koadroaren kopia bat egitea. Horregatik, nahiago izan dugu grabatu bat egin. Artelan txiki bat eramango duzue opari legez».\nEkitaldian parte hartu duten batzuk. Ziortza-Bolibarko eragile eta talde ezberdinetako ordezkariez gain, Lea-Artibaiko hainbat udaletako ordezkariek ere parte hartu dute ekitaldian, bai eta ere Venezuelako kontsulatuko eta Udalbiltzako ordezkariek, Jasone Agirre EH Bilduren legebiltzarkideak eta Asier Altuna Sorturen Nazioarteko Harremanetarako idazkariak. Hain zuzen, azken hori izan da koadroaren proiektua burutzeko Larrañaga eta Ziortza-Bolibarko Udala harremanetan jarri dituena.\nKanal hauetan artxibatua: Bolibar | Internazionalismoa\nBolibar kanaletik interesatuko zaizu...


Solferinoko gudua - Wikipedia, entziklopedia askea.\nSolferinoko gudua 1859ko ekainaren 24an, Italiaren bateratze prozesuaren barnean, Solferino herrian gertatutako bataila izan zen. Frantziar eta sardiniar armadek austriar armadaren aurka borroka egin zuten eta lehenengoak -frantsesak eta sardiniarrak- nagusitu ziren.\nArmada frantsesa Napoleon III.ak gidatu zuen eta sardiniarra Viktor Emanuel II.ak. 118.600 gizonek osatutako armada zen.\nAustriako buruzagia, berriz, Frantzisko Josef enperadorea izan zen eta 100.000 gizon bazituen berekin.\n1859ko ekainaren 24a\nSolferino, Lombardia (Italia)\nFrantzia eta Piamonte irabazle\n2.922 atxilotu edo desagertu\n8.638 atxilotu edo desagertu\n9 orduko borrokaren ondoren, austriarrek amore eman beharrean izan ziren, kalte izugarriak jasan zituztelarik: 3.000 soldadu austriar baino gehiago hil ziren, 10.807 zauritu eta beste 8.638 desagertu ziren.\nBando garailean ere emaitza larria izan zen: 2.492 baja egon ziren, 12.512 zauritu eta 2.922 desagertu.\nGudu hartan Jean Baptiste Elizanburu olerkari eta eleberrigile euskaldunak hartu zuen parte. Frantziar armadako kapitain izan zen eta batailako zenbait pasadizo bere olerkietan islatu zituen, hala nola, leherketa batean zaurituta itsuturik itzuli zen euskaldunaren kasua (Solferinoko itsua).\n... Zorigaitzean haitut ikusi\nGudu honetako sarraskia eta eragindako oinazeak ikusi eta gero, Henri Dunantek Gurutze Gorria sortzea erabaki zuen.\nTuringo isileko itunaren ondorioz, Napoleon III.aren armada, austriarrek inbaditutako Piamonteri laguntzera joan zen. Irabazle garbirik ateratzen ez zen gudu batzuen ondoren, austriarrak atzeraraztea lortu zuten, baina berriro bildu ziren hauek eta frantsesei erasotzen saiatu.\nAustriako armada, enperadorearen agintepean, Mincio erreka ibaitik igaro zen eta Solferinoko hiritik gertu zeuden garaiera batzuk hartu zituen.\nFrantsesen erasoa etsaien ezkerreko ertzean hasi zen, Medole okupatuz. Erdian austriarrek gogor eutsi zioten posizioari eta ezkerraldean ere Benedek jenerala indartsu mantendu zen Piamonteko armadaren erasoen aurrean.\nFrantsesak austriarren errefortzuak hegoaldetik euren ezkerreko hegal ahula inguratu eta erasoko ote zioten beldur ziren eta erdiguneari erasotzea erabaki zuten, Solferinon, alegia. Artilleriak herria bonbardatu zuen eta, ondoren, infanteriak eraso zion. Borroka gogorraren ostean, Solferino hartu eta Aaustriako lerroetan sartu ziren.\nBenedekek austriarren eskuineko hegalari eutsi zion, baina ezkerrekoan lanak izan zituen eta egoera nahastu zen, frantsesek austriarrak atzerarazi zituztelarik.\nErdigunean, berriz, Solferinoren kontrola galduta, austriarrek Cavriana ebakuatzea lortu zuten, ekaitz gogor batek eraso baino lehen.\n↑ (Gaztelaniaz) http://tourhistoria.com/2011/04/03/la-batalla-de-solferino-y-la-creacion-de-la-cruz-roja/\n↑ (Gaztelaniaz) http://www.icrc.org/spa/resources/documents/misc/5tdmxm.htm


Escrito el 9 de Marzo de 2018 en vasco con un tamaño de 4,61 KB\nHist: Ka5/4 lehenengo aztarnak LIBRI PONTIFICUM izenekoak, bertan pontifizeek idatzitakoak: hauteskundeak, magistratuen izenak, suteak… liburu horiek ofizialak eta publikoak ziren. Prbatuak ere, familia nobleen artean ohitura zen haien ekintzak goraipatzea eta idaztea, geroko belaunaldientzat. KA3 lehenengo historialariak. Urtez urteko gertaerak bildu, eta antzinako Erromaren historia jaso zuten Annales idazkietan. Historialari aipagarrienak: Fabio eta Luzio Zinzio dira, grekoz idazten zuren eta helburua izan zen Erromaren historia atzerrian zabaltzea.\nJulio Zesar 100-44: polit eta milit. Galiako konkistak eta Ponpeio agintariaren aurkako gerrate zibilak garrantzi asko izan zuten. Bi historia lan commentari de\nbello gallico (galiako gerrari buruzkoa) eta C.D.B civili (gerra zibilari buruzkoa)/ bi lanetan zesar da protagonista eta kontalaria, xehetasunak etnog eta geograf 3.Pertsona propaganda egiteko eta aldaketak egin testuingurua bere burua goratu nahian eta Zesar izenaren errepik.\nSalustio 86-35: gaztetatik polit. Iruzurra leporatu. Zesar hiltzean babes politikoa galdu eta Erromaren pasarteak: Catilinae coniuratio eta Bellum lugurthinum. Lehenengoan kontatzen du Katilina errepublikaren kontra matxinatzen ahalegindu zela eta berak bizitako gertakizunak dira. Bigarrenean, numidiako erregea hil ondorengo gatazkak kontatzen ditu. Gerra-historia eta historia politikoa eskaintzen digu lan honetan. Literaturaren ikuspegitik kontakizun bizi eta iteresgarri eskaintzen du Salustiok. Batzuetan, pertsonaie pertsonaien erretratu eta hitzaldiak tartekatzen ditu. Beste batzuetan, idazle hasi berri eta trakets baten ezaugarriak ikusten dira: kronologia-aldaketak, zehaztasunik gabeko deskribapenak...\nTito livio ka64-59 ko 17: Erretorika ikasi erromara joan zen eta bertan eman zuen bere bizitza eta idatzi zuen: Ab urbe condita hiriaren sorreratik drusoren heriotza arte. Oso luzea da eta soilik laburpenak heldu zaizkigu. Bere lana hain luzea zenez, beste idale batzuek laburpenak egin zituztela. Laburpenak zabaldu dira baina lan gehiena galduta dago,\nlaburpenak. Aurreko historialarien testigantzak erabili zituen iturri gisa. Gertakizun baten bertsio diferenteen aurrean, denak ematen ditu nahiz eta hauek elkarren artean kontrakoak izan. Honen iritziz, bertuteari esker egiten du historiak aurreak, eta bertutea falta denean etortzen da hondamena. Deskriptiboak, narratiboak, diskurtsoak.\nKornelio Tazito ko55-120: Hizkaria politikaria abokatua. Kontsula ere idazten hasi baino lehen. Historiae eta annales:\nerromaren historia idatzi nahi zuen bi liburu horietan baina lehenago hil zen. Ikus daiteke: jatorrizko iturriak, beste historia-lan batzuk aztertzen ditu ere, ahozko lekukotasunak biltzen ditu, historiaren interpretazio egokia ematen du eta deskripzio ugari.\nGermania: idazleak argi erakusten du deskribapenak egiteko zaletasuna: germaniarren lurralde, ohiturak, geografia eta etnia bakoitzaren xehetasunak zehatz ematen ditu.\nzesar kornelio tazito ko55-120 historia laburpenak erromaren lan


ARANBURU BARRENETXEA,Eneko "Memoria arnasestuka" (Narrazioak)\nNork idatzia: Aranburu Barrenetxea,Eneko\nEserlekuan eseri da pozik. Aurrera begiratzeko gogoz. Denerako prest. Errealitate gordina aurrez aurre topatzeko beldurrik gabe. Poltsa eserleku gainaldean utzi eta leihora begira jarri da. Euria ari du. Udazkeneko euria.\nMedikutatik atera zenean etxera eramango zuen hogeitabi autobusa pasatzen utzi zuen, Kalean behera itsasertzera joateko. Iluntzean hotzak aurpegian jotzen zuen. Olatuak indartsu zebiltzan. Aurrean, artean, itsas-lerroa ikus zitekeen.\nBuruan euri tantak nabaritu zituenerako etxerako orduan zen. Berriro autobus geltokira bueltatu zen, baina ordurako ez zuen gogoratzen hartu behar zuen autobusaren zenbakia. Bertan itxoiten zegoen emakumeari galdetuz gogoratu zuen. Hogeitabia zen etxera eramango zuen autobusa.\nAfaldu aurretik telefonoz deitu zien ilobei. Telefono zenbakia gogoratzen saiatu izanagatik ere, azkenean agendaren laguntzaz ilobaren bederatzi zenbakiak markatu zituen –Parisera noa. –Nora? Parisera? Aspaldi zen ez zuela iloben agindurik jarraitzen eta gutxiago erabaki hartan.\nTreneko leihoetatik paisaiak atzean gelditzen dira. Leihora so egiten du baina ez du ezer ikusten. Buruan poltsikoan duen eskutitza. Igarotako momentuak. La Résidence Saint Paul, 32 Rue Guersant, 75017 Paris.\nTrenbideko estaziora iristean, berriz iruditu zitzaion eskuetan tronpeta zintzilik zuela, nahiz eta aspaldi zen putz egiteari utzi ziola. Eta berriro ere Pariseko Café hartatik deitu zutela, ezaguna zuen piano-jole harekin jotzeko. Pariseko gauak girotzeko. Aretoaren aurrean jarri zen aurrez aurre. Irekitzeko orduaren zain. Aurrena tronpetaren metala garbituko zuen, ateak ireki eta segituan instrumentua afinatu ahal izateko. Ondoren\netorriko ziren doinuak. Aretoko ke artean galduko ziren notak. Ile luzedun neska hark entzungo zituenak eta ordudanik bi begiradek elkarrekin bat egingo zutelarik. Autobus geltokian izango zen despedida. Muxu bat izan zen despedida. Ahantzezina zuen lehenengo muxua.\nAurpegi hura ikusi zuen aldi hartan ere... hantxe zegoen, orduan ere autobusaren zain. Aretoko saioa bukatuta, autobus geltokia topagune. Pariseko Café hartan egon zen. Aste hartako gau guztiaetan jotzen genuen Café hartan. Orduraino musika zen bere mundua, baina aurpegi hark zerbait esan zion. Baina hurrengo egunerako gonbitearen aurrean, ezezkoa. Ezezkoen artean ezezkoa izanik ere, ezezko hura berezia zen. Berak ulertu ezin zuen zerbaitengatik berezia. Apika, hurrengo egunean jazz doinuak berarentzat joko zituela bazekielako, eta desio zuen muxua ezagutuko zuelako.\nHurrengoan, muxua artean ezpainetan, jazz-a joko zuen pianoak, metalaren soloari bide emanez. Emanaldia momentu gorenera iritsiko zen. Fokoek aretoko argiek koloreztatuko zituzten. Ez zen zorua ikusiko eszenatokitik. Jende masa besterik ez. Baina ile luzeko neskarik ez. Ez zen jende masan bereizten. Bezperakoak jada ahantziak izango zituela eta. Gau hartako azkeneko abestia. Despedidarako jazz bertsio hura berriro ere. Gau hartakoa amaituko zen, gauero lez, baina gau hartako autobusean bakarrik, ile luzeko neskaren berorik gabe.\nEskua lehioan jarri du. Ez du mugimendurik sentitzen. Trenbideko soinu erritmikoa faltan botatzen du. Tren modernoen akatsa. Non ote garai bateakoak. Inoiz berriro biziko ez baina berarekin barrenean izango dituen garai batekoak. Ez zuen gehiago ile luzedun neska ikusi. Ezta ere muxu hura bezalakorik inoiz jaso. Horregatik izan zuen ahantzezina ile luzedun neska harren lehen muxua. Atea bultzatu zuen baina, Fermé. Kristalak denborak ilunduak zituen. Ezin zitekeen barrukorik ikusi. Buelta eman eta karrikara begira jarri zen. Jendearen nondik norakoak ikusten gelditu zen momentu batez.\nKale kantoian, tabakoa saltzen zuten estanko bat zegoen. Urteak ziren erretzeari utzi ziola baina orduko hartan ezpain artetik kea arnastu beharra sentitu zuen. Erosi eta zigarroa piztu zuen, bezperan hamar aldiz egin izan balu bezala.\nTaxi bat hartu eta poltsikoko eskutitza erakutsiz, helbidera hartara eramateko eskatu zion, ia guztiz ahantzitako erdipurdiko frantsesaz.\nUrbanizazio baten aurrean gelditu zuen. Sarreran zegoen atezainari galdetu zion bilatzen zuen helbidearengatik. Apartamentu baten zenbakia idatzi zuen paper batean. Bertara zuzentzeko. Atea jo eta ez zuen inork erantzuten. Tinbrea jo eta ez zuen inork erantzuten. Itxoitea erabaki zuen. Ez zuen, oraingoan, aukera hura galtzeko asmorik, beldur zen apartamentuaren zenbakia memoriaren basoan galtzeko. Ate aurrean zegoen bankuan zenbakia parez pare begira geratu zitzaion. Itxointen. Bidearen nekearekin begiak lausotzen hasi zitzaizkion. Loak gailendu zuen.\nEzpainetan ezpainak nabari zituen. Esnatu zen. Ez zuen hitzik egin. Ile luzedun neska zen. Urteetako ximelak ez zuten ezezagun bilakatu. Baina bera zen. Segituan ezagutu zuen. Elkarri aurrez aurre denbora batez begira egon ziren, segituan besarkada batean lotzeko. Denbora luzez amestutakoa errealitate egin zen.\nMemoriaren azken hatsa berarekin eman nahi zuen. Urtetan ahantzezina izan zitzaionari jarraitu nahi zion. Bizitakoak elkarri kontatuz pasa nahi zuen arratsa, jazz doinuen arteko lehenengo muxua gogoratuz.\nGaldutako denbora berreskuratu asmoz, udazkeneko Pariseko hosto artean paseatu zuiren, elkarri lotuta, ibai ertzeko postuetan erositako poema liburu zaharrak besapean, Greziar jatetxeko afal ostean eta hurrengo goizeko maindire artean batak besteari irakurtzeko.\nTreneko leihoa lurrunez estalita dago. Eskuko hatzez idatzi du: «Lehenengo muxuaren zaporea dastatu dut berriro. Maitaisunaren argia piztu da. Muxuaren esperantza betikotu da. Jada prest nago Alzheimerraren zomorroak memoria jan diezadan».


Haurrek zientzia ere dibertigarria izan daitekeela ikusteko, kimikarin tailerra antolatu du Zumaiako Udalak — Zumaiako Udala\nHaurrek zientzia ere dibertigarria izan daitekeela ikusteko, kimikarin tailerra antolatu du Zumaiako Udalak\nTailerra 8-12 urte bitarteko haurrei zuzendua dago eta urtarrilaren 3an egingo da Alondegia kultur etxean. Udaleko hirigintza eta ingurumen sailera deituta edo idatzita eman daiteke izena, abenduaren 20ra bitarte.\nGabonetako oporraldia aprobetxatuz eta haurrek zientziekin ere diberti daitezkeela ikus dezaten, Zumaiako Udalak Kimikarin esperimentu tailerra antolatu du. Tailerra 8-12 urte bitarteko haurrei zuzendua dago eta urtarrilaren 3an egingo da, Alondegia kultur etxean, 11:00etatik 13:00etara. Haurrek lau esperimentu egingo dituzte (izotz lehorra, area mugikorrak, elur artifiziala eta slime), 4 taldetan banatuta, ginkana moduko dinamika batean esperimentu batetik bestera pasako dira.\nIzena emateko Udaleko hirigintza eta ingurumen sailera deitu edo idatzi behar da (hirigintza@zumaia.eus | 943 86 50 33), abenduaren 20ra bitarte. Eskaera bakoitzean bi pertsona apuntatzeko aukera izango da.\nAnimatu esperimentuekin dibertitzera!


DRAGAN Bainugelarako osagarriak, 4 unitate, banbua - IKEA\nDRAGAN Bainugelarako osagarriak, 4 unitate\nBanbuak epeltasuna eta lasaitasuna ematen du, eta bainugela hotz eta nortasun gabeko bat espazio atsegin bihurtzen du. Kutxak arinak eta mugitzeko errazak dira.\nEzin hobea kotoi-bolatxoak edo ile-orratzak gordetzeko.Banbua material naturala eta oso gogorra da.Neurriak: 15x10, alt. 11 cm eta 17x12, alt. 12 cm.DRAGAN bildumako beste produktu batzuekin konbina daiteke.Diseinatzailea\nDRAGANBainugelarako osagarriak, 4 unitateArtikulu kopurua:402.226.07\nZabalera: 12 cmAltuera: 12 cmLuzera: 17 cmPisua: 0.67 kgPaketeak: 1\nMaterial iraunkorra eta dotorea\nDRAGAN banbuz egindako bainugelarako osagarriak toki hezeetan jartzeko oso egokiak dira. Berez material iraunkorra, berriztagarria eta gogorra da banbua, eta azkar hazten da. Serie honek hortzetako eskuilak eta bestelako garbitasunerako produktuak gordetzeko osagarri dotoreak eskaintzen dizkizu.\nBainugelarako osagarriak, 4 unitate, banbua


Open Lab gunetik hainbat prestakuntza saioa antolatu dira urrian, azaroan eta abenduan zehar - Berriak - UrolaKosta agentzia\nOpen Lab gunetik hainbat prestakuntza saioa antolatu dira urrian, azaroan eta abenduan zehar\n3D inpresioa, laser grabatzailea eta Scrath programazio-lengoaiari buruzko prestakuntza saioak\nUrola Kostako Udal Elkartearen baitako Open Lab gunetik hainbat prestakuntza saioa antolatu dira urrian, azaroan eta abenduan zehar. Hain zuzen ere, oinarrizko ezagutzak lantzeko saio bakarreko 4 ikastaro eskainiko dira.\nAlde batetik, 3D inprimagailuei buruzko prestakuntza eskainiko da. Parte hartzaileek 3D inprimagailu bat erabiltzen hasteko oinarrizko ezagutzak eskuratuko dituzte. Hasi 3 dimentsiotako fitxategi bat eskuratu, prestatu eta inprimagailua martxan jartzeko argibideak barneratzeraino. Cura programak eskaintzen dituen aukerak ere irakatsiko dira. Amaieran, ikasleek aukera izango dute 3D inprimagailuaren bitartez objektu propio bat egiteko. Bi ikastaro izango dira; lehena urriaren 29an eta bigarrena azaroaren 26an.\nBestetik, laser grabatzaileek eskaintzen dituzten aukerak ezagutzeko aukera ere zabaldu da. Inkscape programaren bitartez, laser makinarekin lanean hasi aurretik jakin beharrekoak landuko dira. Laser makinaren kudeaketaz hiruzpalau nozio jaso ondoren, makinak martxan jartzen ere ikasiko da. Ikasle bakoitzak bere opari/oroigarri bat sortzeko aukera izango du. Gomendatzen da, ahal den heinean, norberak bere ordenagailua ekarri dezan. Azaroaren 19an izango da laser grabatzailearekin trebatzeko ikastaroa.\nAzkenik, Scrath aplikazioaren bitartez ordenagailuen programazioan lehen urratsak emango dira. Programazioaren inguruko aurre-ezagutzarik ez da behar ikastaroan parte hartu ahal izateko eta gomendatzen da, ahal den heinean, norberak bere ordenagailua ekarri dezan. Abenduaren 17an eskainiko da Scratch aplikazioari buruzko saioa.\nLekua eta ordutegia: ikastaro guztiak Urola Kostako Udal Elkartearen egoitzako Open Lab gunean izango dira (Urdaneta bidea 6, Zarautz). Asteartetan, arratsaldez, 18:00etatik 19:30era.\nEskaintza guztia, hemen:


Genetikan lan egiten dugunok, bereziki populazioen genetikan, badugu beti jazar egiten gaituen mamu bat. Gure gene-azterketak egiten ditugu, gure ondorioak atera, gaixoatasunen gene-oinarriaz hitz egiten dugu baina jakin badakigu mamu hori hor dagoela. Hor ez dagoela bezala jokatzen dugu edo berataz hitz egiten dugu hor dagoela dakigula esaten baina praktikara eraman gabe. Galdutako heredagarritasuna da mamu hori.\nGaixotasun batzuk gene-oinarria dutela dakigu, hein handiago edo txikiago batean heredatzen direlako. Urteetan zehar bikiak erabili dira gaixotasun edo ezaugarri batean gene-materialak zenbat eragiten duen jakiteko. Esate baterako, altueraren aldakortasunaren %80a gene-faktoreen bidez azal daiteke. Gene-faktore horiek zeintzuk diren aztertzeko genoma-osoko asoziazio analisiak deitutako teknika erabili da. Teknika horren bidez ohikoenak diren gene-aldaeren maiztasunak konparatzen dira gaixoen eta ez gaixoen artean ezberdintasunik ote dagoen ikusteko. Gene-aldaera jakinen maiztasunean ezberdintasunak badaude, gene-aldaera horiek dauden geneek gaixotasunean eragiten dutela ondoriozta daiteke. Ideia ona bada ere, gene-faktore horien zati txiki bat besterik ez dira identifikatzen. Adibidez, altueraren kasuan identifikatu diren gene-osagaiek aldakortasunaren %20a bakarrik azaltzen dute. Non dago heredatzen den gainontzeko %60a? Horregatik identifikatzeko gai ez garen gene-osagai horiei galdutako heredagarritasuna esaten zaie.\nGaldutako heredagarritasuna non dagoen aurkitzeko hainbat leku proposatu dira. Horietako leku bat bi lanek paraleloan aztertu dute eta emaitza interesgarriak lortu ere. Leku hori da ohikoak ez diren gene-aldaerak, hau da, populazioaren %5an baino gutxiagotan agertzen diren gene-aldaerak, hau da, gene-aldaera arraroak. Genoma-osoko asoziazio analisietan ez dira (normalean) aztertzen zailtasun tekniko eta estatistikoak direla eta. Baina bi ikertzaile-talde horiek legamietan gene-aldaera arraro hauek aztertzeko gai izan dira. Gene-aldaera arraro jakinak zituzten legamiak beste legamia batzuekin gurutzatu zituzten aldaera arraro horiek dituzten legamien kopurua emendatzeko. Gero bere hazkundea aztertu dute (ezaugarri konplexu bat) aldaera arraro horien eragina zein den ebazteko. Oso zoroa dena. Baina argia ere. Modu naturalean oso maiztasun txikian dauden gene-aldaerak aztertzea lortu dituzte horien maiztasuna artifizialki handituz. Ezinezkoa zena gauzagarri egin dute: gene-aldaera arraroak arrunt bilakatuta genoma-osoko asoziazio analisietan azter daitezke. Eta ondorio oso baliagarriak lortu ezaugarri eta gaixotasun konplexuentzat.\nZein da ondorio hori? Ba aldaera arraroek gehiegizko neurrian eragiten dutela hazkundean. Lanetako batean, gene-aldaera arraroak aztertutako gene-aldaera guztien %4a besterik ez baziren ere, hazkundearekin lotutako gene-aldaeren artean, %16a arraroak izan ziren. Beste lanean, aztertutako gene-aldaeren artean %28a arraroa izan zen eta horiek hazkundean ikusten den aldakortasunaren ia erdia azaltzen zuten. Azken lan honetan ere diote gene-aldaera arraroen eragina hazkundea oztopatzerako orduan handiagoa dela eta, normalean, ebolutiboki berriagoak direla. Hots, gene-aldaera hori orain dela gutxi sortu dela.\nGizakiotan halako prozedurak egin ezin badira ere, bestelako bideen bidez gene-aldaera arraroen eragina aztertu da. Adibidez, ikusi da gizakion altueran gene-aldaeren eragina arruntena baino hamar aldiz handiagoa dela; edota altueran dagoen galdutako heredagarritasunaren zatirik handiena azaltzen dutela. Baita ere, ikusi da geneen adierazpenaren aldakortasunaren ia laurden bat gene-aldaera arraroen eraginez dela. Inkluso nik ere gene-aldaera arraroak ikertu ditut eta zerbait interesgarria ondorioztatu


Igandetarako jantzia | Teknopataren txokoa\n2009(e)ko martxoak 26 Trikimailuak Iruzkinik ez\nBueno, jantzi osoa ez, baina prakak behintzat bai aurkitu ditut duela ez asko. Igandetan sofing eta tumbing egitearen zale bazarete, domekak pijama-egunen kategorian sartuta badituzue, niri bezainbeste (edo gehiago!) gustatuko zaizkizue aste honetan deskubritu ditudan Lazy Sunday Pants galtzak. Idealak dira, i-de-a-a-lak, telebista pareko patatafrita eta gominola gaindosi horiek hobeto igarotzeko. Ikusi, ikusi bestela:\nKendu eta ipintzeko moduko mantel velcrodunak zentzu berria emango dio zure bizitzari\nAlperrontziontzako marabilla honek, irudian ikus daitekeenez, itsatsita darama pijama egunetako zabor-jana gainean jarri ahal izateko mantela. Gainera, koipe orbanak guretzako ere gehiegizkoak direnetarako, mantel horiek praketatik erauzi eta garbigailuan sar daitezke. Horrez gain , poltsiko zabal-zabalak ere baditu, etxeko gailu guztietako urrutiko aginteak erraz gorde ahal izateko. Zer gehiago eska dakioke galtza pare bati?\nEgun seinalatu hauetan, seguru nago komunikazio arazo larri …


naiz: agenda - ‘21 ahulki’ zikloa\nUrriaren 4, 5 eta 6an ‘21 aulki’ zikloa ospatuko da Oiartzuneko Ehuntze sormen espazioan, ‘Emakume ikusezinak begira’ lelopean.\n‘21 aulki’ zikloak lokalaren txikitasunetik hartu du izena. Aulki gutxi kabitzen dira bertan, eta horregatik, espazioa definitzeaz gain txikitasunaren kalitatea izan nahi da aldarri. Elkargune eta arriskugune izateko xede horrekin abiatu dute ‘21 aulki’ zikloa, arte eszenikoak, arte plastikoak eta oro har sorkuntzari loturik.\nEgitarauak solasaldia, urriaren 4an; errezitaldia, 5ean, eta antzerki, musika eta literatura emanaldia, 6an, hartuko du. Ondoren, urriaren 28an eta azaroaren 25ean ikastaroa egongo da.


Sustatuk eta Segura Irratiak kolaborazioa hasi dute Sustatu.eus - Teknologia albisteak\n2019-09-19 : 09:13\nSustatun iruzkintzen ditugun teknologiako eta Interneteko gaiak ahotsez ere komentatuz, Segura Irratiarekin kolaboratzen hasiko gara gaurdanik. Irrati honen Goizerokoa saioan, 10:30ak aldera ostegunero, teknologiaz hitz egingo dugu.\nGaur 10.30etan emango den lehen saio honetan gai zehatzak barik, Sustaturen beraren historia errepasatuko dugu, agerkari hau zer den entzuleei azalduz. Goizerokoa saioko esatari Iñigo Arretxek eta Sustatuko editore Luistxo Fernandezek hitz egingo dute gaur. Baliteke beste batzuetan, Sustaturen izenean beste batzuek ere hitz egitea.\n63 urte bete dituen euskarazko irrati aitzindaria da Segura Irratia. Gipuzkoako Goierrin kokatzen da eta bere seinalea, ia Gipuzkoan osoan entzuten da, eta zkaiko, Arabako eta Nafarroako herri/zonalde batzuetara ere iristen gara ditugun frekuentzia ezberdinei esker. (FM 89.2 eta 103.8 Tolosaldean). Saretik ere entzuten da streaming bidez Segura Irratia.\nGoizerokoa saioa astelehenetik ostiralera 10.00etatik 13.00etara egiten duten magazina da. Bere jarduna azaldu digu Iñigo Arretxek: "Nagusiki egunero hiru bat elkarrizketa lotzen ditugu, interesgarriak iruditzen zaizkigun gaiak, Goierri mailako albiste garrantzitsuak, eskualdetik kanpoko gaiak izanik ere hauen berri emateko beharra ikusten dugulako... Kolaboratzaile mordoa dugu gazi ezberdinak jorratzeko; kultura, osasuna, teknologia, elikadura, aisialdia, bitxikeriak, bidaiak". Gaur estreinaldia, eta hemendik aurrera ostegunera, Sustatu ere kolaboratzaile horien artean egongo da.\nEguneraketa: Hona lehen saio honena, poscast formatuan:


Gaiak: Ibilaldiak Euskal Herritik XLVIII: Orreagatik Donibane Garazira - Euskonews\nNafarroako bi aldeetan kokatuko dugu gaurko txangoa, eta proposatzen dizugun ibilbidea Orreagan ekingo dugu. Historiaz beterik dagoen tokiak harrera egingo digu, eta bertako zenbait zertzelada jasoko ditugu bisitaldian. Luzaideko Santiago eliza, eta Jorge Oteizaren eskultura. Argazkia: Antxon Aguirre Sorondo. (3digitala)\nMendeetan zehar Orreaga Frantzia aldetik Iruñera bidaiatzen duten erromesen igarobidea izan da, eta aski preziatua gainera, bertan harrera beroa egiten baitzieten bisitariei. Herri txikia da, XII. mendean fundatua; halere, data horren aurretik dagoeneko historian idatzi zuen bere izena herriak, hain zuzen, VIII. mendean –778ko abuztuaren 15– tokia ezagun bihurtu zuen guda jazo baitzen Ibañetako mendatean.\nOrreagan XIII. mendeko Andra Mariren Kolegiata ikustera gerturatu gaitezke; berton hartu izan dute aterpe aurretik aipatu ditugun eta Santiago Compostelakora iristea helburu duten milaka pelegrinek. Behe Nafarroara bidean\nIbañeta alderantz egingo dugu jarraian, Orreaga eta Luzaide lotzen dituen mendaterantz. Bertan, San Salvador baseliza aurkituko dugu, eta datuen arabera, XI. mendean dagoeneko existitzen zen eraikina.\nBidean hamabost bat kilometro aurrera egin eta gaurko bigarren geldialdia burutuko dugu Luzaiden. Herri xarmangarri honetan, Donejakue bidea egiten dutenetariko askok bisitatzen duten eraikin erlijiosoa nabarmentzen da etxeen artean: Santiago Apostoluaren eliza.\nHistorian zehar, birgaitze lanak egin behar izan dituzte maiz, eliza kaltetua suertatu baita, Konbentzio Gerran gertatu moduan, esaterako. Kolorez ere aldatu zuten eta zuriz margotutako eraikina topatuko dugu. Haren parean kokatu zuten erromesen omenez Jorge Oteiza eskultore handiak buruturiko lana.\nBestalde, herriak eskaintzen dizkigun beste zenbait altxor dira, esaterako, Juan Echamendi Bordel bertsolariaren omenez 1985ean altxatutako monumentua, Lehertza harrespila edota Lauriña trikuharria. Donibane Garaziko Frantzia Atearen xehetasuna. Argazkia: Antxon Aguirre Sorondo. (3digitala)\nBaina gure helmugara gerturatzen joateko ordua ere bada, eta ondorioz, Baxenafarroa bisitatzeko txanda iritsi zaigu; hala, 11.5 kilometro aurretik ditugula jakinda, Donibane Garazira abiatuko gara. Bertara iristen garenean, 1625. urtean eraikitako zitadela batek zaindutako leku lasai bat aurkituko dugu.\nErdi Aroko udalerria da, XII. mendean sortua eta noski, Frantziatik iritsitako erromesen pasabidea. Halere, mende bat beranduago, hots, 1329. urtean forua eskuratu zuen hiriak eta hala, biztanleen gain geratu zen azoka, feria zein harresien kontrola. Egon zen garai bat non Donibane Garazi Gaztelaren parte izan zela, XVI. mendean gertatu zen armadak Pirinioak gurutzatu eta hiria konkistatu zuenean.\nBaina hiria ezagutzera igaroko gara, eta horretarako, hiriko kaleetan barrena galtzea da aukerarik onena eta ez dugu denbora asko beharko karrika eta etxeen edertasunaz jabetzeko. Hirigunera sartzeko garai batean altxatutako ate ezberdinak –Donejakue, Frantzia, Andre Maria...–, Andre Mariaren zubia eta bestelakoei kasu eginez, xarmaz blai amaituko dugu gaurko ibilaldia. Orain arteko ibilaldiak: :: Bizkaia :: Nafarroa :: Gipuzkoa :: Ipar Euskal Herria :: Araba :: Nazioartea Ibilaldiren bat proposatu nahi al duzu? Bidali iezaguzu helbide honetara: gaztea@euskonews.com\nLUZAIDE/VALCARLOS ORREAGA / RONCESVALLES DONIBANE GARAZI\nElkarrizketa: Imanol Rayo. (Zine zuzendaria): Bi Anai ez da nobelen jarraitzaile sutsuak atsegintzeko filma\nGaiak: Klasera itzultzeko ordua da... eta klasetik kanpo hezteko garaia ere!\nBARRIO DIEZ, Ivan / ESTARRONA ELIZONDO, Itsaso\nGaiak: Gazteen Nazioarteko Urtea. Tomás Menchacabaso\nGaiak: Ibilaldiak nazioartean: São Paulo: erraldoi abegitsua


Gaur euskal presoen eta iheslarien eskubideen aldeko elkarretaratzea Zubiaurreneko errotondan | Usurbildarrak aurrera\n← GuraSOS: “Markel Olano jauna, elkarrekin ekin diezaiogun elkarrizketari eta adostasunaren bideari”\nOtsailaren 28an osoko ohiko bilkura egingo da Udaleko udalbatza aretoan arratsaldeko 18:00etan →\nGaur euskal presoen eta iheslarien eskubideen aldeko elkarretaratzea Zubiaurreneko errotondan\nGaur, otsailak 24, iluntzeko 20:00etan, Usurbilen Nahi Ditugu elkarteak elkarretaratzea egingo du. Oraingo honetan ez da Mikel Laboa plazan egingo, Zubiaurreneko errotonda inguruan margotu berri den muralaren aurrean baizik. Elkarretaratzea amaitzean muraleko ideia irudikatuz, taldeko argazkia aterako da eskuetan bihotz gorriak hartuta.\nMari Karmenen osasun egoera hobera\nGaurko elkarretaratzean azken hilabeteetan euskal presoen inguruan gertatzen ari diren zenbait gertaeren berri emango dute eta baita Mari Karmen Anza, Olatz Lasagabaster presoaren amaren egoeraren berri ere emango da. Usurbilen Nahi Dituguk emandako azken informazioaren arabera, pixkanaka bada ere hoberantz doa Mari Karmenen osasun egoera. Azken egun haueran bere kabuz arnasa hartzeko gaitasuna berreskuratzen ari da. Atzo, osteguna, ZIUtik (UCI) atera eta Valentziako ospital bertako gela batera lekuz aldatu zuten.\nGugandik 600 kilometrotara segitzen du Anzak, urtarrilaren 19az geroztik Valentzian ospitaleratua, Xua biloba jaioberria (Olatz Lasagabaster eta Patxi Uranga presoen alaba) ezagutzera joan eta gaizki sentitu ostean. Valentziako ospitaletik hain zuzen, egunotan Mari Karmenek bere esker ona helarazi nahi izan die usurbildarrei, erakutsitako elkartasunagatik.\nBitartean, Picassent espetxean aldaketarik ez. Gogoan izan, Xua ezagutzeko baimena eskatua izan arren, 21 egun beranduago eraman zutela Patxi Uranga Alacanteko espetxetik Valentziako Picassentera, alaba jaioberria ezagutzera. Patxi momentuz ez dute lekualdatu eta Picassenten segitzen du.\nUsurbilen Nahi Ditugu: “Egin berri den muralaren nolabaiteko inaugurazioa eginez gure etengabeko aldarrikapena, hots, etxerako bidean lehen urrats bezala sakabanaketa amaitzea eta presoak Euskal Herrira ekartzea errepikatuko dugu bertan. Nabarmendu nahi dugu betiere, gure nahirik behinena horrelako aldarrikapenik egin behar ez izatea dela eta hori soilik preso eta erbesteratuen egoerari behin betiko konponbidea eman behar dela uste duten herritarren eta eragile politiko eta sozialen laguntzarekin lortuko dugu.\nBide batez, Mari Karmen Anzari, Olatz Lasagabasterren amari gure animoak helaraziko dizkiogu berriro. Izan ere, oraindik Valentziako erietxean segitzen du urtarrilaren 21ean bertan urgentziaz ingresatu behar izan zutenetik. Pixkanaka hoberantz doan arren, oraindik Euskal Herrira lekualdatzeko moduan ez da”.\nmurala berritzea, Aspaldiko asmoa\nNoaua! astekariak 689. zenbakian kaleratu dun Ion Markelen argazkia.\nUsurbilen Nahi Ditugu bilguneak sustatu du ekimen hau: “Aspaldiko asmoa da aurrekoa oso izorratua baitzegoen. Hura Karlos Zabala eta Amaia Kasasolak egin zuten haurrekin auzolanean”. Eraikineko bizilagunen adostasunarekin berritu dute irudia: “Halere, desiratzen gaude horrelako mural erreibindikatiboak egiteko premiarik ez izateko! Baina bitartean, ez gaituzte isilduko eta presoen eta euren senideen eskubideak aldarrikatzen segiko dugu”.\nIbai Etxarri eta Antton Ugarte donostiarrak izan dira muralaren egileak. Ugarri taldean egiten dute lan, bereziki muralak landu eta diseinu grafikoaren eremuan aritzen dira. Margolarien esanetan oraingoz ez dira bizi lan hauetaz, baina esperantzaz daude pixkanaka ateratzen ari baitira lanak.\nMargolariek senide bat sorterritik urrun izatea, gertutik bizi duten errealitatea da: “Lehengusu bat preso dut. Kartzelan bere komikiak sortu ditu. Keinua egin nahi izan diogu bere sortze lanei, bere komikien ilustrazio berdinak dira hauexek. Txanponak botatzeko makina bat marrazten ari direla ikusiko duzue. Bertatik, noiz edo noiz panpinen bat ateratzen duen makina bat da. Espetxe barruan preso segitzen dutenak, noizbehinka aske geratzen direnak, edota kanpoan zain dituzten senide eta lagunak islatu nahi izan ditugu panpin makinaren metafora baliatuz. Familian presoekiko duten maitasun hori guztia islatu nahi izan dugu baina beste ikuspuntu bat eman nahi diogu, ez hain zuzena, metaforikoagoa”.


Udabarriko musika loraldia - bizkaie.biz\nMusikea III. urtea // 56. zenbakia\nOihuka eta Gor disketxeen eskaintza\nBRIGADA CRIMINAL eta STUPENDA JONES\nTalde bi honeek OSTI BI diskoa plazaratuko dabe alkarregaz. Zeozelan esateko OSTI BI, inguruko epelkeria musikalari emondako erantzuna da. Bi taldeok soinu sinple eta trinkoa lantzen dabe, euskerea zein gaztelerea tartekatzen dabez eta talde bien kasuan freskotasuna eta eskarmentua dira bereizgarri; kantu biribilak egiteko berezko abilezia daukie.\nBrigada Criminal, Lazkaotik datorren laukotea da. Rock and rolla zein Social Distortion-en ereduko punkaren jarraitzaile amorratuak dira.\nStupenda Jones olaztiarrak, barriz, Nafarroako Sakanako haran hotzetik datoz eta punk-rockaren inguruan gustora dabiz bape lotsa barik. Talde bakotxak sei kantu grabau ditu eta diskoa maiatzaren erdialderako izango da salgai.\nBilbotarrak apirilaren 30etik aurrera hasiko dira “Rómpeme...” disko barria zuzenean aurkezten: 04/04/30ean Iruñeako Artsaian izango dira. Maiatzaren 1ean Bergarako Jam Aretoan. Maiatzeko bigarren astegoienean, zazpian eta 8an Bilboko Kafe Antzokian. Maiatzaren 14an Donostiako Zibbido Aretoan, 22an Gasteizeko Kinvaran, 28an, Tuterako Noboo Aretoan, bagilaren 5ean Ondarroako Kafe Antzokian eta bagilaren 11n, Madrileko Gruta 77 Aretoan.\nOraintsu 'Bizitzaren borroka' kantuaren klipa grabau dau taldeak. Iker Trebiñok egin dau bideoa eta dagoeneko hainbat kate autonomikoetan erakutsi dabe.\nSka taldeak hainbat kontzertu barri iragarri ditu. Zaragozakoak albiste dira, Brasilgo bilduma lan batek euren bi kantu jasoko ditualako. Bestalde, maiatzaren 22an Zaragozako zezen plazan egingo dan kontzertu erraldoian parte hartuko dabe.\nTaldea geratu barik dabil eta “Libre ©” lanagaz disko onenari Gaztea Saria irabazi ostean, aurkezpen bira luzea aurrera doa. Maiatzaren 8an Manresa Hardcore Festival-ean egongo dira eta garagarrilaren 17an, barriz, Bergako (Bartzelona) REBROT ’04 jaialdian joko dabe, Catalunyako udako musika jaialdirik entzutetsuenean hain zuzen be.\nBusturialdeko taldeak maiatzaren 8an Iruñeako Anaitasunan egingo dan kontzertu erraldoian parte hartuko dau, Marea, Habeas Corpus eta Gatillazogaz batera.\nBilboko taldeak bere diskoaren grabazinoa bi zatitan egingo dau. Diskoan Maite Itoitz Iruñeako sopranoaren kolaborazinoa izan dabe. Disko honegaz Euskal Herriko mugak gaindituko dabez bilbotarrek. Aurkezpena maiatzean izango da.\n"Edan hemendik" diskoa kalean ikusteko urrira arte itxaron beharko dogu, izan be taldeak uda osoa pasauko dau plazarik plaza kontzertuak emoten; gitxi gorabehera 50 bat kontzertu emongo dabez. Urgabe taldearen 3. diskoa gogorragoa, rockeroagoa izango ei da baina esandako moduan urrian izango da aurkezpena.\nAndoaingo taldeak 2003ko Euskadi Gaztea maketa lehiaketan entzuleen saria jaso eban eta 2004ko Euskadi Gaztea Sarietan errebelazino taldearen saria hartu ondoren, Kautak lehenengo diskoaren grabazinoari ekingo deutso datorren garagarrilean Donostiako Elkar estudioetan. Ezustekorik ezean, diskoa urrian kaleratuko dabe.\nIrailean sartuko dira Elkar estudioetan Lea-Artibaiko gazteak. Nerea abeslariaren ahots indartsuak aho zabalik itxi ditu bat baino gehiago. Keike ondarrutarrak 2003ko Euskadi Gaztea maketa lehiaketan bigarren geratu ziran. Diskoa zemendian kaleratuko dabe.


Propolia eta giza osasuna\nFrogaturik dago propoliak aktibitate biologiko zabala duela eta bakterio, onddo, birus, inflamazio, eta tumoreen aurka eragiten duela eta aktibitate immunoestimulatzaileak dituela, ezaugarri antioxidanteekin batera.\nPropoliaren etanol alkoholezko estraktuak efikazak dira giza patologia agenteen aurka: onddoak direla, edo birusak eta edo bakterio Gram-positiboak. Horregatik propolia duten dieta-osagarriak geroz ea gehiago ari dira ugaltzen erradikal askeek sortutako oxidazio-kalteen aurkako babestaile gisa e.b. arteriosklerosia, diabetesa edo minbizia.\nPropoliaren eragin asko in vitro frogatu dira, alegia, laborategietan, baina oso gauza desberdina da giza-gorputzean izan dezakeen eraginaz hasten garenean alegia, in vivo, hor sartzen baitira: digestioa, zirkulazioa, organo desberdinak, hormonak, une bakoitzeko pHa, entzimak, ,,, eta, zergatik ez esan, gaixoaren izakera propioa. Gaixotasun berarekin eragin desberdina erakusten dute bi gaixoek propoliaren edo edozein sendagaiaren aurrean, ez daude bi gorputz berdin munduan.\nPropoliaz ari garenean ere aldakortasun hori kontutan edukita hitz egin behar da. Ez da errezeta berdinik guztientzat.\nOndorengo laukian azaltzen dira propoli europarrak azaltzen dituen lau aktibitate biologikoren eragile edo osagaiak zeintzuk diren :\nAktibitate antibakterianoa Flabanonak, flabonak, azido fenolikoak eta berauen esterrak\nAktibitate antiinflamatorioa Flabanonak, flabonak, azido fenolikoak eta berauen esterrak\nAktibitate antitumorala Azido kafeikoaren fenetil esterra\nAktibitate antioxidatzailea Flabonoideak, azido fenolikoak eta berauen esterrak


ITP enpresak hegazkin ertainetarako motorrak egingo ditu - Teknopolis\n2019/06/29 Larunbata, 13:30\n2019/07/01 Astelehena, 18:30\n2019/06/30 Igandea, 13:30\nHasiera » Orain hemen » ITP enpresak hegazkin ertainetarako motorrak egingo ditu\nITP enpresak hegazkin ertainetarako motorren ekoizpenean parte hartzeari ekingo dio Pratt & Whitney konpainia amerikarrarekin.\nCARLOS ALZOLA; ITP: Osagaien diseinuan parte hartuko dugu, motorraren bizi osoan hornituko ditugu osagaiak. Kasu honetan, abiazioko motorrek oso bizi luzea dute, 20 bat urtez ekoizten dira eta beste 20 urtez egiten du hegan azkeneko motorrak. Mantentze-lanak ere egingo ditugu.\nGeared Turbofan motorra A320 hegazkinetarako\nCARLOS ALZOLA; ITP: Funtsean hegazkinaren motorrak airea hartu eta atzerantz azkar kanporatuz funtzionatzen du. Bultzada sortzen du, eta hegazkinak hegan egiten du. Horretarako motorrak konpresorea eta turbina ditu. Eraginkorra eta zarata gutxikoa izateko konpresoreak ahalik eta handiena eta geldoena izan behar du. Turbinak aldiz ahalik eta azkarrena. Bien arteko oreka bilatu beharra dago, eta motor honen kasuan bien artean kaxa erreduzitzaile bat izan da konponbidea, berrikuntza. Horrela batak besteak baino azkarrago biratu dezake\nITPk 100 milloi eurotik gorako inbertsioak egingo ditu\n2.500 euro baino gehiago fakturatzea espero dute\nCARLOS ALZOLA; ITP: Osagai-mota bat baino gehiago ekoitziko ditugu, bi familiatakoak. Lehenengo familian motorraren egitura-osagaiak daude, karkasak eta halakoak. Bigarren familian kanpo-elementuak daude. Motorrak inguruan elementu ugari ditu fluidoak eroateko: olioa, erregaia, airea... Egia esan, elementuak banaka hartuta ez dira konplexuak, multzo osoak ematen dio konplexutasuna lanari eta osagaien kopuruak.\nITP enpresak hegazkin ertainetarako motorrak egingo ditu\nITPk Pratt and Whitney enpresarkin akordio bat sinatu du hegazkin ertainetarako motorrak elkarlanean ekoizteko.


Informazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen 22.2 artikuluan ezarritakoa betez, webgune honek cookieak jaso eta tratatzeko politikari buruz informatzen zaitu atal honetan.\nCookie bat fitxategi bat da, zure ordenagailuan deskargatzen dena webgune jakin batzuetara sartzean. Beste gauza batzuen artean, cookieek ahalbidetzen diote webgune bati erabiltzaile baten edo bere ekipoaren nabigazio-ohiturei buruzko informazioa gordetzea eta berreskuratzea, eta, daukaten informazioaren eta bere ekipoa erabiltzeko formaren arabera, erabiltzailea errekonozitzeko erabil daitezke.\nZer-nolako cookieak erabiltzen ditu webgune honek?\nWebgune honek erabiltzailearen esperientzia hobetzeko cookieak erabiltzen ditu. Onartu egin ditzakezu botoia sakatuz edo nabigatzen jarraitu; kasu horretan, cookieen erabilera onartzen duzula interpretatuko dugu – Xehetasunak ezkutatu\nWeb analitika: Google Analytics-en cookieek biltzen dituzten datuak anonimoak dira eta erabiltzaileak gure webgunean izandako esperientzia baloratzeko erabiltzen dira soilik.\nSare sozialak: Facebook, Twitter eta beste sare sozial batzuek cookieak erabili behar dituzte pertsona erabiltzailea errekonozitzeko.\nBeharrezkoak: Webgune honek cookie propioak erabiltzen ditu erabiltzaileari sarbidea errazteko eta nabigazioa zein esperientzia hobetzeko.\nZeuk baimendu, blokeatu edo ezabatu ditzakezu zeure ekipoan instalatutako cookieak, zeure ordenagailuan instalatuta duzun nabigatzailearen aukeren konfigurazioaren bitartez. Hala eta guztiz ere, jakin behar duzu hori eginez gero gerta litekeela webgune honetako futzionabilitatea osorik ezin erabiltzea.\nWeb-nabigatzaile gehienetan, zeure ekipoan instalatutako cookieak baimentzeko, blokeatzeko edo ezabatzeko aukera eskaintzen da. Emandako informazioa osoa irakurri ondoren, erabiltzaileari jakinarazten diogu gure webgunetik nabigatzen jarraitzen badu hor erabiltzen diren cookieen instalazioa eragotzi ahal izateo euren nabigatzaileetan dauden pertsonalizazio-neurri egokiak hartu gabe, Informazioaren Gizartearen eta Merkataritza Elektronikoaren Zerbitzuei buruzko 34/2002 Legearen 22.2. artikuluan sartutako terminoetan, martxoaren 30eko 13/2012 EDak horretaz emandako erredakzioaren arabera, aipatutako mekanismoen erabilera baimentzen egongo dela.


Bizitza-luzeraren sekretua | Consumer\nMantsoago zahartzeko, ezinbestekoa da bizi-ohitura onak izatea.\nIrudia: Patrick Nijhuis\nBerriki egindako azterlan baten arabera, ariketa fisikoak lagundu egiten du bizitza laburtzen duten gaixotasunei aurrea hartzen, hala nola diabeteari eta bihotz-hodietako gaixotasunei, baina kontsumitutako kaloriak murrizteak zahartze-prozesua moteldu lezake.\n/imgs/2008/08/amona-fruta1.jpgRejuventation Research aldizkarian berriki argitaratu den azterlan baten arabera, dieta egunean 300 eta 500 kaloria bitartean murrizteak metabolismoa moteltzen du, eta hori giltzarria izan daiteke zahartzearen seinaleak moteltzeko eta gehiago bizitzeko. Ikerkuntzan frogatu denez, kaloria-murrizketak triyodotironinaren (T3) maila murrizten du; tiroide guruinak sortutako hormona da, eta metabolismoaren gorputz-kontrolean zeregin garrantzitsua du.\nAzterketan 50 eta 60 urte bitarteko gizonek eta emakumeek hartu zuten parte; osasuntsu zeuden eta erretzen ez zuten, baina sedentarioak ziren. Urte batez, talde batek egunean 300 eta 500 kaloria artean murriztu zuen kaloria-kopurua; bigarren talde batek ohiko dietarekin jarraitu zuen, eta beste talde batek eguneroko errutinari eutsi zion. Hala dietan kaloriak murriztu zituztenek nola ariketa fisikoa egiten zutenek pisua galdu zuten, baina kaloria-murrizketaren taldean zeudenek bakarrik zuten hormona tiroideoaren maila txikiagoa.\nGure dietak egunean 300 eta 500 kaloria bitartean murrizteak metabolismoa moteltzen du, hori funtsezkoa baita zahartzearen seinaleak moteltzeko.Saint Louiseko (AEB) Washington Universityko beste ikerketa batean. ), Luigi Fontanak zuzendutako talde batek hormona tiroideoaren maila alderatu zuen 3 eta 15 urte bitarteko kaloria murriztuko dieta egin zuten 28 helduekin (1.800), eta mendebaldeko dieta tipikoa hartu zuten 28 heldu sedentariok, 2.700 kaloriarekin eta kaloria kopuru bereko 28 atletarekin. Kaloria gutxiago kontsumitzen zituen taldean T3 maila apalagoak hauteman ziren. Eta ez hori bakarrik: gorputzeko gantz-mailak ez zuen eraginik izan T3 mailan; horrek esan nahi du ez dela argaltasunak eragiten duela tiroidean, kalorien murrizketak baizik.\nGakoa tiroidean dago\nAspalditik, ikerketek frogatu dute kaloria-kopurua murrizteak moteldu egiten duela arratoi eta saguen zahartze-prozesua. Baina, zergatik murrizten da metabolismoa kaloria gutxiagoko dieta batek? Badirudi gakoa tiroide guruinean dagoela. Inplikatutako mekanismo posibleetako bat litzateke kaloria-murrizteak T3 hormona tiroideoaren maila jaistea. Tiroidea metabolismoan funtsezko zeregina duen guruina da, eta funtzio erregulatzailea du, hormona-mailen arabera, moteldu edo azeleratu egiten duena.\nEz da ahaztu behar dieta egoki batek diabetesaren eta gaixotasun kardiobaskularren agerpena murrizten duela. Beste mekanismo bat izan liteke, halaber, kaloria-murrizketak hantura-proteinaren tumore-nekrosiaren (TNF) alfa faktorearen maila murrizten duena. T3 eta TNF maila apalen konbinazioak mantsoago zahartu lezake. Arratoiekin egindako azterlan batek teoria bat babesten du: zenbat eta azkarragoa izan animalia baten metabolismoa, orduan eta laburragoa da haren bizitza, eta alderantziz.\nIkerketan, bizi-itxaropen desberdina zuten lau karraskari-talderen (india-untxiak, saguak eta bi sator-arratoi) arteko tiroide-hormonen mailak alderatu ziren, eta egiaztatu zen bizitza-talde laburrenek tiroxina- edo T4-maila handiagoak zituztela (prozesu metabolikoak eta garapenekoak arautzen dituen hormona tiroideoa) talde luzeenek baino. Ikertzaileek uste dute hormona tiroideoen kontzentrazioan dauden aldeak espezieen bizi-ziklo maximoarekin korrelazioan daudela, eta hormona tiroideoak bizitza-luzeran erregulatu behar direla.\nHurrengo urratsa izango da frogatzea, gizakietan, T3 maila murrizteak, kaloria-murrizketaren bidez, zahartze-prozesua atzeratzen duela. Baina, horretarako, epe luzera azterketa zabalagoak egin beharko direla diote adituek.\nJoan hurrengo orrira: Ohitura eta geneen konbinazioa »\nbizitza longevidad-eu niveles-eu urteak zahartzea


Gure Gaiak > Xoxokako Jaiak 2018\nAuzoko gazteek herri kirol saio ederra eskaini zuten. Sagarrak biltzen, lokotxak biltzen, txingan, korrika... proba ugari burutu zituzten. Aurtengo proba berria sagar azalak atoian sartzean zatzan, lehenago biltzen zuen bikotea irabazle. Barreak ez ziren falta izan proba horretan. Amaitzeko, sagardo dastaketa egin zuten.\n[Argazkiak: Herri kirolak | Sagardo dastaketa]\nMus txapelketa, puzgarriak, betizu jatea eta gaupasa larunbat honetan. Igandean, berriz, gazteen arteko erakustaldi berria eta sagardo dastaketa.\nGabirondo eta Irazustabarrena garaile, Xoxokako desafio handian\nSuarri Irazustabarrenak eta Julen Gabirondok irabazi dute Xoxokako jaien barruan jokatu den desafio handia. Urtzi eta Beñat Telleria anaiak minutu eta bost segundu beranduago amaitu dute lehia, harria jasotzen, lasterka eta segan jardun ostean. Jendea erruz bildu da Xoxokan, eta desafioak ederki erantzun dio aurreko egunetan herri kirol munduan piztua zeukan ikusminari.\nXoxokako gazteak indartsu giza proban\nDesafioa ez da herri kirolen lehia bakarra izan Xoxokan, gaurkoan. Arratsaldean, auzoko gazteak gogor aritu dira Giza Proban. Bi taldek egin diote aurre 550 kiloko harriari, beltzez eta horiz jantziak. Azkenean, talde beltzak irabazi du norgehiagoka, 50 plaza egin eta gero. Marka horretatik metro bakarrera geratu da talde horia.\nDesafio handiaren atariko kirol proba Xoxokan\nHerri kirolak eta Xoxoka elkar lotuta daude. Astelehenean jaiei hasiera eman zieten, kirol proba ezberdinen erakustaldiarekin. Tartean ziren ostiraleko desafio ikusgarrian parte hartuko duten Beñat eta Urtzi Telleria anaiak.\nUmorea nagusi, Xoxokako gazteen antzerkiaren eskutik\nUmoreari, xelebrekeriari, bapatekotasunari eta herri hizkerari heldu diote beste behin Xoxokako gazteek urteroko herri antzerkia burutzeko. Ez dira trebatzen saiatzen diren antzezlariak, baina ikusleak barrezka jartzeko adinako ikuskizuna eskaintzen dute, eta ez da gutxi hori.


Bera Berak eta Arraun Lagunakek bat egin dute - Irutxuloko Hitza : Irutxuloko Hitza\nArraun Lagunakeko arraunlariak eta Bera Berako jokalariak, elkarrekin. (Argazkia: Bera Bera)\nElkartu egin dira Super Amara Bera Berako jokalariak eta Donostia Arraun Lagunakeko arraunlariak, indarrak batzeko. Jokalari guztiak elkartu diren lehen entrenamendu saioa egin berri dute eskubaloi taldekoek, eta arraunlariei bultzada ematea erabaki zuten, lehen aldiz Kontxako Banderan parte hartuko dutela eta. Bigarren urtea du uretan Lugañene traineruak, eta bukatu berri den Emakumezkoen Gipuzkoako Ligan laugarren postua lortu du. Orain, Kontxa izango du denboraldia bukatzeko erronka handiena. Bera Berak irailaren 3an ekingo dio lehia ofizialari, eta Txapeldunen Liga du erronkatzat.


Zientzialari 32 - Maite Insausti\nZientzialari (32) – Maite Insausti\nZientzialari 32 – Maite Insausti from Kultura Zientifikoko Katedra on Vimeo.\nZertarako erabiltzen dira nanopartikulak, bereziki medikuntzaren arloan? Eta zeintzuk dira nanoteknologia erabiltzearen abantailak esparru honetan? Maite Insausti UPV/EHUko Kimika ezorganikoko irakaslearekin egon gara gai hauei buruz gehiago jakiteko.\nArgitalpen-data: 2015/06/26 · Atala: Dibulgazioa, Zientzialari\nMaite Insaustik azaltzen digu bideoan nola minbiziari aurre egiteko hipertermia magnetikoa tratamendu bezala erabiltzen den. Baina zer da hipertermia magnetikoa? Hipertermia da beroa erabiltzea tratamendu gisa: gorputzeko ehun jakinak tenperatura fisiologikotik gora berotzen dira, lortu nahi den efektua eragiteko. Kasu honetan, helburua da tumoreak suntsitzea, nanopartikula magnetikoek askatutako beroaren bidez.\nInformazio gehigarria ematen digu Eider Cartonek Elhuyar aldizkarian: Nanopartikula magnetikoak, tumoreak berotuz suntsitzeko.


Sakanako mintzakide: 2012/11 - 2012/12\nLITERATURA SOLASALDIA ABENDUAN\nSakanako Mintzakide jatorrek dagoeneko badakite. Jakinaren gainean daude eta batzuek dagoeneko irakurri duzue liburuetako bat, edo biak.\nOrain Sakanako euskaldunoi zabaldu nahi dizuegu gonbidapena.\nInformazioaren iturria: GUAIXE\nBIHARKO BI PROPOSAMEN\nLehenengo proposamena Etxarri Aranatzen da.\nAurreko asteburuko saio teorikoaren ondoren, bihar goizean saio praktikoa eginen da, goizeko 09:30etatik aurrera. Hau da, Altzartetik, kanpineko aparkalekutik, abiatuta paseo bat emanen dute Etxarri Aranazko Beheko Basoan zehar bertako toponimoak ezagutzeko asmoz.\nEuskalduna bazara eta interesgarria iruditu bazaizue, gonbidatuta zaudete!!\nBestetik, denok dagoeneko jakinen duzuen bezala, bihar manifa eginen dugu euskaldunok Donostian!!!!\nEuskaraz bizi nahi baitugu!!! Eskubidea delako euskaraz bizitzea!!!!!\nABENDUAREN 5EAN ZOZKETATUKO DUGUN SARIA!\nAbenduaren 5ean zoketatuko dugun saria!!\nObuluak zein koloretakoak diren aztatzen dutenen artean, honako saria zozketatuko dugu.\nTelefono mugiko esklusiboa!!!\nInork ez dauka horrelako telefonorik!!!!\nAzaroaren 28tik abenduan 5erako galdera eta aurrekoaren erantzuna\nAzaroaren 28tik abenduaren 5erako galdera\nZein koloretakoak dira obuluak?\na) zilar kolorekoak\nd) urre kolorekoak\nemailez sakana@aek.org helbidera\nFacebooken Itsasi euskaltegia\nBide batez, joan den asteko galderari erantzunez.\nBeldurrezko filmak ikusten ditugunean, argaldu egiten gara?\na) 90 minututan 184 kaloria arte\nb) 90 minututan 500 kaloria arte\nc) 90 minututan 1.050 kaloria arte\nd) Ez gara argaltzen\nErantzuna A da!!!\nAitor notarioaren aurrean zozketa egin eta gero, Martera bidaia jasoko duena Sara da!!! Amaiaren taldeko Sara!!!!!\nJoaten zarenean, bidali postal bat handik!!!!!\nMIREN USTARROZ ESKULTOREAREN TAILERRA BISITATZEN\nGaur goizean, hotzari eta euriari aurre eginez,\nautoak hartu eta Arbizura fan gara, mintzakide batzuk eta Altsasukoeuskaltegiko goizeko talde guztiak eta Etxarriko goizeko taldea.\nHan Miren Ustarroz eskultorearekin elkartu gara. Bere tailerra, eskulturak, lanak, teknikak... erakutsi dizkigu.\nBai ongi!!!!! Euskaraz kultura ezagutzen!!!!!!\nEskerrik asko, Miren!!!!!\nEgun batzuk barru arratsalde batean ere joanen gara bisitatzera . Abisatuko dugu!!!\nEUSKARAZKO POESIA LIBURU BATEN AURKEZPENA\nHELDU DEN ASTEARTEAN TXANGOA!!!!\nHeldu den astearte goizean euskaltegiko ikasle eta irakasleekin batera txangoan joanen gara! Arbizura!\nHan Miren Ustarroz eskultorearen HARBIZI tailerra bisitatu eta ezagutuko dugu.\nZein ongi pasatuko dugun!!!!\nFAMILIARENDAKO ZINEMA IGANDEAN\nSakanako mintzakideen artean, denetarik dago, baita seme-alaba txikiak dauzkatenak ere.\nZinema euskaraz igande arratsaldean, hilak 25, 17:00etan\nAZAROAREN 21ETIK 28RAKO GALDERA\nBeldurrezko filmak ikusten ditugunean\nargaldu egiten gara?\nhiru asteko bidaia Martera gastu guztiak ordainduta\nEGIN DA ZOZKETA!!!\nBa, bai, askok kontrakoa uste arren, armiarma sarea omen da naturako materialik gogorrena eta iraunkorrena!\nAztatu dutenen artean, notarioaren aurrean, Aitorren aurrean, zozketa egin eta gero, IAT pasatzen ez duen Ferraria jasoko duena Ainhoa da!!!!!\nBETE-BETE DATOR ASTEBURUA ETXARRI ARANATZEN\nBete-bete dator asteburua Etxarri Aranatzen. Hortaz, gaurtik, asteartetik hasita emanen dugu informazioa:\nazaroaren 24an, larunbatarekin, 10:00etatik 13:00era, udaletxean\nETXARRIKO LEKU IZENAK EZAGUTZEKO TAILERRA\nDinamizatzaileaK. Jose Luis Erdozia eta Aingeru Mikeo\nAdi! Bihar arte, hilak 21, daukazue epea izena emateko.\nazaroaren 24an, larunbatarekin, 17:30ean, kultur etxean\nTOR MAGOA, MAGIA ZUZENEAN\nazaroaren 25ean, igandearekin, 13:00ean, plazatik jubilatu elkartera\nATSOAK DANTZAN ANTZERKI LANA\nLeku izenak ikasteko tailerrak abenduaren 1ean bigarren saio bat izanen du, praktikoa. Etxarriko beheko basoan buelta bat emanen da Altzarten hasita.\nGEUK ERE PASABIDEKO GALDERA!\nEuskaltegikoek PASABIDEKO GALDERAren ekimenean parte hartzera gonbidatu gaituzte eta guk, jakina, baietz esan dugu.\nHori bai! Gure kasuan tabernako galdera izanen da!!!\nKar, kar, kar!!\nBIHAR FAMILIARENDAKO ANTZERKIA\nAzaroaren 18an, igandearekin, Altsasuko Iortian\nKONTAKATILLU ANTZEKI TALDEAREN ESKUTIK\nBertsolari zaharrak oso jakintsuak dira. Bizitza osoa daramate herriz\nherri, eta ezagutu dituzte zuri-zuriak izan nahi luketen bele beltzbeltzak,\nmunstroen lagun egiten diren umeak... Dibertigarriak dira\nbertsolari zaharrak: are gehiago ipuinak kontatzen eta patata\ntortila egiten badakite. Eta Katilluk badaki hori dena. Hori eta askoz\nETXARRIKO MINTZAKIDEOK, ADI!!!!\nIrakurtzeko zaletasuna sustatzeko kanpainarekin liburuak erosteko deskontuak lortu daitezke\nEtxarri Aranazko udaleko Euskara Batzordeak eta Udal Liburutegiak Irakurri, Gozatu eta Oparitu (IGO) antolatu dute. Euskarazko irakurzaletasuna sustatu du helburu kanpainak, bereziki liburutegikoak. Eta, horrela, liburutegiaren eta euskararen arteko lotura egin nahi da.\nKanpaina 2 hilabetez martxan egonen da, eta bitarte horretan liburuzainak irakurle guztiei kanpainaren berri ematen duen orri markatzaile bat emanen dio. IGOren dinamikari dagokionez, erraza da. Liburutegian euskarazko liburu bat hartu eta hura irakurtzearekin hasten da dena. Itzulitakoan liburuzainak fitxa bat emanen dio irakurleari, hura bete dezan. Liburuari buruzko inpresioak idatzi eta trukean Etxarriko liburu-dendetan erosketa egiteko erosketa-txartela jasoko du irakurleak. %25eko deskontua lortuko dute ikasleek. %50 AEK-ko ikasle edo Mintzakide programako kide badira eta %40 liburutegian sortuko den irakurle taldeko kide badira.\nKanpainak azaroaren 15etik ilbeltzaren 11ra arte iraunen du. Alde batetik, 12 eta 16 urte bitartekoendako izanen da eta, bestetik, 16 urtetik gorakoendako. Lehenek liburuak edo eskola-materiala erosteko aukera izanen dute. Bigarrenek literatur lanak.\nEtxarri Aranazko udal liburutegian talde bat sortuko da. Asmoa da bi hilean behin liburu bat irakurri eta gero haren inguruan hizketatzea. Inork interesa balu, liburuzainari galdetzea besterik ez du. Nafarroako idazle baten lanarekin hasiko direla jakinarazi dute. Bestalde, irakurketa kanpainaren barruan gaztetxoendako lehiaketa, irakurleen arteko zozketa eta beste ere izanen dira.\nOSTIRALEAN ANTZERKIA ETXARRI ARANATZEN\nDuela gutxi Irurtzunen izan genuen aukera.\nAukera hura galdu zuenarendako orain Etxarri Aranatzeko kultur etxean\nazaroaren 16an, ostiralarekin\nIRAKURRI, GOZATU, OPARITU ETXARRI ARANATZEN\nEtxarriko liburutegian liburu bat hartu, irakurri eta liburutegira bueltatzen duzunean, txartel bat emanen dizute.\nTxartel horrekin liburu dendetara joan eta liburu hori %25 merkeago eros dezakezu.\nHorrela, edo badaukazu liburua etxerako edo badaukazu liburua opari egiteko.\nAzaroaren 15etik urtarrilaren 11ra da kanpaina.\nGEUK ERE LIBURUA IRAKURRIKO DUGU\nAbenduaren 18an Xabier Mendiguren Elizegi idazle ezaguna etorriko da Altsasura.\nEuskaltegian bere bi liburu irakurtzen hasi dira.\nGeuk, mintzakideok, ere bi liburu horiek irakurriko ditugu. Horrela, abenduaren 18an, Xabierrekin zer komentatu izanen dugu.\nLARUNBATEAN RUPER ORDORIKA ALTSASUN\nDOKUMENTALA ETXARRI ARANATZEN\nBARRURA BEGIRATZEKO LEIHOAK film dokumentala\nazaroaren 9an, ostirala, 22:00etan\nAzaroaren 28tik abenduan 5erako galdera eta aurrek...


Erdarakadak (liburua) - Wikipedia, entziklopedia askea.\nErdarakadak: Euskaraz ongi mintzatzeko hiztegia. Zazpi probintzietako adibideak Gotzon Garate hizkuntzalariak idatzi zuen erreferentziazko liburua da, 1988an Gero argitaletxearekin argitaratua.\n'Erdarakadak: Euskaraz ongi mintzatzeko hiztegia. Zazpi probintzietako adibideak'\nErdarakadak edo erdarek kutsatu eta eragindako euskarazko esamoldeak biltzen ditu, bai eta haien ordez erabili beharko genituzkeen esamolde jatorrak ere, baserrietan jasoak. Liburua hiztegi moduan prestatuta dago. Egiteko Gotzon Garate hogei urte ibili zen baserietan zuzeneko hizkera biltzen. Guztira zazpi probintzietako baserrietan egungo 50.000 adibide, esaldi eta esalmolde jaso zituen. Hiztegiaren sarrera bakoitzean lurralde bakoitzeko forma parekideak bildu zituen. Egileraren helburua hau zen: "Gaurko egunean gehien erabiltzen diren erdarakadak dira liburukoak. Molde berrien ordez tradiziozko, baserrietako moldeak ematen saiatu naiz"\nAzken aldaketa 25 abendua 2018(e)an, 20:53(e)tan\nOrriaren azken aldaketa: 25 abendua 2018, 20:53.


BBK SALAK YERMA, BERE LEHEN ANTZERKI-EKOIZPENA, PROGRAMATU DU IRAILERAKO | Actualidad | BBK\nBBK SALAK YERMA, BERE LEHEN ANTZERKI-EKOIZPENA, PROGRAMATU DU IRAILERAKO\nLorcaren Yerma klasikoaren bertsioa BBK Salaren ekoizpen propioko lehen lana izango da, eta hori Bilboko aretoaren aldetik kalitatezko antzerki, euskara, berdintasun eta sormenaren aldeko berrespen kulturalean beste urrats bat izango da. Gainera, proiektu honekin BBK Salak sorkuntza-gune gisa agertu gura du bere burua, erakusketa-gune izateaz gain. Gaur hasiko dira berriz lan honen entsegu edo proba-saioak; BBK Sala antzerki-sorkuntzaren bide zailean murgilduko da Maria Goiricelaya euskal eszenako zuzendari indartsuenetako baten eskutik. Antzezlana irailean emango da lehen aldiz euskaraz (24tik 26ra), eta astebete geroago, urrian, gaztelaniaz (1etik 3ra).\nGoiricelayak, Onintze Ituñorekin batera BBK Salako antzerki eta dantzaren zuzendaritza artistiko berria osatzen duenak, zuzenduko du ekoizpen hau, eta sektorean bertoko enplegua bultzatzeaz gain, dramaturgia edo antzerkigintza berrien sorkuntza sustatuko du, eta Lorcaren obra egokitu bat euskaraz eroango du lehen aldiz Bilboko aretoko oholtzara. Horrela, aretoak bere bidea hasiko du ekoizpen-lerro propio eta independenterantz, eta horrek Bizkaiko kultura-eszenan erreferente gisa finkatuko du.\nZuzendari bilbotarrak oso Yerma pertsonala idatzi du berraztertzea merezi duten hainbat gai jorratzeko, eta horiek, gaur egungo egoeran kokatuta, Lorcak bere jatorrizko Yerma-n planteatzen zituen arazoen espektroa biderkatzen dute. Horrela, bertsio gordin honek amatasun, aitatasun eta erantzunkidetasunaren kontzeptua berrikusten du, eta arazoaren alderdi etiko, filosofiko eta psikologikoetan jartzen du arreta. Era berean, gizartearen presioa eta eztabaida azpimarratzen ditu, eta arlo publikora ateratzen du emakume askok lotsagatik ezkutatzen duten hausnarketa sakon bat. Gainera, zuzendariak tabu sozial batzuk aldarrikatu ditu bertsio honetan, hala nola, jaiotza inguruko dolua edo sare sozialek autoestimuan edo autoirudian duten eragina.\nPatxo Telleriaren laguntza izan du Goiricelayak eta testua euskarara egokitu dio hark. Ane Pikaza, Aitor Borobia, Loli Astoreka, Leire Orbe eta Unai Izquierdo aktoreak Daniel F. Carrascok jantzita mugituko dira David Alkortak diseinatutako agertoki edo jokalekuan.\nBBK Salaren lehen ekoizpen honetan nabarmentzeko beste elementu bat musika da. Zabala izan da Yerma garaikide honetarako jatorrizko konposizioa egiteaz arduratu dena. Proposamen honek giro-musika elektronikoan oinarritutako bere proiektu berritik edaten du. Soinu-guneaz Ibon Agirre arduratuko da. Gainera, funtsezkoa izango da David Alkortaren argiztapena eta Estudio Gheadak diseinatutako ikus-entzunezkoak eta lan plastikoa.\n<< BBK BIZKAIKO 5 ARTISTAREN BILA\nBBK BOOTCAMP-AREN HAMARGARREN EDIZIOAK 4 PROIEKTU BERRITZAILE AURKEZTEN DITU EUSKAL ENPRESA TEKNOLOGIKOENTZAT >>


IRRI ZIKLOA-OXIDO UMORE GARRATZA\nOts 13 @ 20:00 – 21:30\n[siteorigin_widget class=”WP_Widget_Media_Image”][/siteorigin_widget] Hiru pertsona berezik, haien izaerakbultzatuta, ez-ohiko egoerei aurreegin beharko diete, eta bizitzaikusteko duten modu bitxiarenondorioz, gertaerak ustekabeangaratzea ekarriko du.Hiru egoera barregarrik agerianutziko dute pertsonaia hauen gizaharremanen herdoila, baitagizartearena ere. Publikoarekikogertutasuna eta konplizitatea dira Read more about IRRI ZIKLOA-OXIDO UMORE GARRATZA[…]\nIRRI ZIKLOA 2019\nOts 20 @ 20:00 – 21:30\n[siteorigin_widget class=”WP_Widget_Media_Image”][/siteorigin_widget]IRUÑETIK MUNDURA- BIRJIÑE ALBIRA Hona hemen egunerokotasuneanoinarritutako ipuin sorta bat.Iruindar peto-petoa naiz. Bertakokaleetatik ibiltzea gustatzen zait.Izkina guztietan kontutxoakdaude ezkutatuta. Batzuk bertangertatu dira. Beste batzuk, berriz,edonon suertatu dira baina,auskalo zergatik, lotura daukategure hiriarekin. Ala ez. Read more about IRRI ZIKLOA 2019[…]\nIRRI ZIKLOA 2019- UMOREA JOSE CRUZ GURRUTXAGA\nOts 27 @ 20:00 – 21:30\nUMOREA-JOSE CRUZ GURRUTXAGA Oraingo honetan niri gertatutako istorioak kontatuko ditut, edo niri gertatu zaizkidala esanez, asmatutakoak. Azken finean berdin dio. Pentsa, ni neu jaio aurretik gertatutako istorioak ere kontatuko ditut.Proto-istorioa edo pre-istorioa deitu beharko nuke?…Solasaldian zehar nire Read more about IRRI ZIKLOA 2019- UMOREA JOSE CRUZ GURRUTXAGA[…]\nIRRI ZIKLOA 2019-BAKEAN DAGOENA BAKEAN UTZI